Fitnes savez RS: Preispitati neopravdanu odluku o zatvaranju :: realno55 ::\nBANJALUKA – Fitnes savez Republike Srpske poslao je otvoreno pismo Republičkom štabu za vanredne situacije u kojem traži da se preispita odluka kojom se obustavlja rad fitnes centara.\nIz Saveza napominju da je ova odluka neopravdana i da ona direktno ugrožava egzistencija ovakvih centara i sličnih organizacija.\n“Odluka da se zabrani rad fitnes centrima nije opravdana jer sve vrijeme rada fitnes centri su se maksimalno pridržavali i vodili računa da se sprovedu mjere zaštite propisane od Instituta za javno zdravstvo. Tom u prilog idu mnogobrojne sprovedene kontrole u svim gradovima RS i podatak da niko nije kažnjen zbog nepridržavanja mjera”, navode iz Fitnes saveza RS i dodaju:\n“Ovim zatvaranjem, koje je još jedno u nizu, udarate i degradirate struku, bez konsultacija Saveza za fitnes RS i logičnih objašnjenja ili validnog razloga za zatvaranje. Treninzi u našim fitnes klubovima/centrima pomažu ljudima i na psihičkoj osnovi, jer jačaju svoj duh i tijelo i sprečavaju slabljenje psihe u ovom teškom periodu”.\nU otvorenom pismu se naglašava da su korisnici usluga fitnes centara i klubova izrazili nezadovoljstvo odlukom jer, kako kažu, kroz vježbu jačaju i svoj imunitet.\n“Tražimo od vas da preispitate/korigujete vaše odluke i zahtijevamo hitan sastanak s našim predstavnicimaoko usaglašavanja mjera koje bi omogućile nesmetan rad fitnes centara”, zaključuju u Savezu.


SUŠA VEĆA MUKA OD POPLAVE: Poljoprivredni fakultet iz Banjaluke okupio naučnike na Prvoj letnjoj školi u Trebinju\n01. 09. 2021. u 06:08\nSUŠA je tihi ubica koji sve više napada poljoprivredno zemljište. Vlada Republike Srpske je navodnjavanje prepoznala kao jednu od najznačajnijih mera borbe protiv suša i uložila ogromna sredstva u brojne projekte, a do sada smo obuhvatili površinu od oko 4.500 hektara i nastavljamo sa projektima širenja navodnjavanja - istakla je Svetlana Lazić, viši stručni saradnik za zaštitu poljoprivrednog zemljišta, u okviru prve letnje škole čiji je domaćin Poljoprivredni fakultet Univerziteta u Banjaluci, a održava se u Trebinju.\nKako navode u Ministarstvu poljoprivrede, praćenjem dugogodišnjih klimitaskih promena utvrđeno je da je veći problem poljoprivrede suša nego poplave.\nUčesnici letnje škole, studenti poljoprivrednih fakuletata iz Banjaluke i Sarajeva, od domaćih i stranih predavača, upoznaće su sa različitim modelima koji se primenjuju svetu u navodnjavanju biljaka, što je kako kažu za njih veoma važno u daljem istraživanju.\n- Imaćemo prliku i da se upoznamo sa alatima i aplikacijama koji se uveliko koriste u svetu - naglasila je Ivana Mitrović, sa Popljoprivrednog fakulteta iz Banjaluke.\n"LASTE" ODUŠEVILE TURISTE: Niz manifestacija pod zajedničkim nazivom "Dani Trebišnjice" okupio veliki broj gledalaca\n25. 08. 2021. u 08:12\nPOŽARI U HERCEGOVINI: Vatra stigla blizu kuća kod sela Zupci u Trebinju, plamen zapalio čovek?\n23. 08. 2021. u 17:02\nSTIPENDIJA ZA UČENIKA GENERACIJE: Trebinjska Gimnazija "Jovan Dučić" proslavlja veliki jubilej 100 godina postojanja\n23. 08. 2021. u 07:09\nPrva letnja škola organizovana je u Trebinju, a potom će biti nastavljena u Sarajevu i Banjaluci. Organizatori kažu da je akcenat stavljen na mlade ljudi i njihova istraživanja u oblasti navodnjavanja.\nNAVODNJENO DO TRI ODSTO\nSuša je najavćei problem u poljoprivredi Republike Srpske i BiH, gde se procenjuje da je navodnjeno svega dva do tri odsto. Na području Trebinja taj procenat iznosi 60 odsto, a skoro sve projekte odradio je Duško Vujović, inžinjer hidrotehnike iz Trebinja. Danas u svetu se smatra da se navodnjava 25 odsto obradivih površina, sa kojih se dobija 80 procenata poljorivrednih proizvoda.\nTrebinje vesti suše poplave navodnjavanje seminar


Vesti online / Vesti / Ekonomija / Evro za nijansu oslabio\nEvro košta 14 para manje nego dan ranije kada je kurs 123,1456 dinara za evro.\nDinar je za 1,1 odsto biti slabiji nego na početku godine, 0,2 odsto slabiji nego pre mesec dana, a 2,4 odsto slabiji nego pre godinu dana.\nKako bi ublažila kolebanje vrednosti dinara u odnosu na evro, centralna banka je danas intervenisala prodajom 10 miliona evra.\nUkupno ove godine, na međubankarskom deviznom tržištu uključujući i današnju prodaju NBS je ukupno prodala 520 miliona evra, a kupila 10 miliona evra.\nSRBIJA Dinar nastavlja da jača\nEKONOMIJA Dinar nastavio da jača\nEKONOMIJA Dinar stabilan u odnosu na evro


07. 06. 2021. u 21:07\nMLADI fudbaler Partizana napustio je klub godinu dana pre isteka ugovora.\nSlobodan Stanojlović je u prvom delu sezone nastupao u teleoptiku, a tokom zime na svoju inicijativu nastupao je za Loznicu gde je postigao 11 golova na 17 utakmica.\n- Nakon deset godina došlo je vreme za rastanak sa mojim voljenim klubom. Hvala ti za sve crno-bela ljubavi, uvek ćeš imati posebno mesto u mom srcu - napisao je Slobodan Stanojlović u oproštajnoj poruci od klub iz Humske.\nOd 2018. godine, kada je postao profesionalac, Stanojlović odigrao samo jedan zvanični meč za Partizan.\nOPROŠTAJ NESTAŠNOG LORDA: Niklas Bendtner okačio kopačke o klin\n03. 06. 2021. u 19:36\nKako prenosi "Telegraf" za Stanojlovića je zainteresovan Metalac na čijoj klupi sedi nekadašnji trener i u omladinskoj školi i u prvom timu Partizana - Žarko Lazetić.\nSport fudbal FK Partizan Domaći fudbal\nBIVŠI FUDBALER PARTIZANA NA METI VALENSIJE: "Slepi miševi" žele reprezentativca\nNEKADAŠNJI mladi fudbaler reprezentacije Srbije na meti je Valensije, tako bar tvrde mediji u Španiji!\n02. 06. 2021. u 16:07\nDELEGACIJA FS BRAZILA U POSETI HUMSKOJ: Želimo ovde da igramo protiv Srbije\nDELEGACIJA Fudbalskog saveza Brazila, predvođena tim menadžerom olimpijske selekcije, Klaudijom Brankom, posetila je danas Fudbalski klub Partizana. Delegaciju Karioka su dočekali Ivica Iliev Dragan Velanac. Dve delegacije su razmenile prigodne poklone kao i želje za uspehom u predstojećem periodu.\n02. 06. 2021. u 15:34\nPAKAO TEK U PLEJ-OFU: Partizan na putu do Lige konferencija čekaju tri kruga kvalifikacija\nPARTIZAN je i četvrtu godinu uzastopno ostao bez šampionske titule, a za razliku od prethodnih sezona izostanak najznačajnijeg domaćeg trofeja sada znači drugačiji evropski put od uobičajenog.\n31. 05. 2021. u 21:22\nGOLOVA 106, TROFEJ NIJEDAN: Partizan u protekloj sezonio bio raspucavan, ali ostao bez pehara\nODIGRAO je Partizan 46 utakmica u tek završenoj sezoni na tri fronta, pravio ozbiljne nizove pobeda, dobar deo uspeha nadgradio efikasnim partijama i zaustavio na brojci 106 golova, ali sve to nije bilo dovoljno da se prekine prošlogodišnji post kada su u pitanju pehari u dva domaća takmičenja.


Više od 170 privrednika iz 120 kompanija prijavilo se da u Srbiju uđe bez PCR testa preko servisa inocovid.pks.rs – Plodna Zemlja\nZa manje od nedelju dana primene, više od 170 privrednika iz 120 kompanija iz Srbije i sveta prijavilo se da u Srbiju uđe bez PCR testa preko servisa inocovid.pks.rs Privredne komore Srbije.\nOvaj servis PKS omogućio je privrednicima da po olakšanoj proceduri uđu u Srbiju, uz prethodno popunjen online upitnik na adresi inocovid.pks.rs.\nJedina obaveza privrednika je da po dolasku u Srbiju u narednih 24 sata urade brzi antigenski test i da rezultate pošalju na mejl inocovid19@pks.rs. Spisak referentnih laboratorija za brze antigenske testove nalazi se na adresi inocovid.pks.rs.\nTakođe na inicijativu PKS, ranije je odlučeno da svi građani Severne Makedonije, Albanije, Bosne i Hercegovine, Bugarske, Crne Gore, mogu u Srbiju bez ikakvih restrikcija.\nJAPAN TOBACCO INTERNATIONAL od sada u NAVIGATORU 2 Novi poslovni prostor vredan tri miliona evra


Vodeći modni brendovi već rezervisali svoje mesto u Shoping centru Rajićeva - Retail Serbia\nVodeći modni brendovi već rezervisali svoje mesto u Shoping centru Rajićeva\nTommy Hilfiger, Timberland, Fashion & Friends, Lui Jo, Scotch & Soda, Benetton, Max Mara, Superdry, CK underwear, Denimlab, Barbolini, Gant, Armani Jeans, Navigare, Marina Yachting, Trussardi Jeans, Cherutti, Henry Cotton’s i Đak Sport prvi su brendovi koji će biti zastupljeni u budućem Šoping Centru Rajićeva.\nDve godine pre otvaranja vodeći modni brendovi već su rezervisali svoje mesto u novom centru mode u Beogradu. Pored kupovine, posetioci i gosti Šoping Centru Rajićeva imaće priliku i da uživaju uz najraznovrsniju ponudu zabavnih i drugih sadržaja.\nU sastav budućeg Šoping centra Rajićeva, pored podzemnih nivoa za parkiranje, biće i 80 lokala na pet spratova, kao i supermarket, restorani i kafići. Jedini šoping centar u glavnoj pešaškoj zoni predstavlja izraelsku investiciju vrednu skoro 80 miliona evra, a zajedno sa hotelom koji je u planu, prostiraće se na 58.000 kvadratnih metara. Investitor ovog projekta je kompanija Ashtrom International, jedna od vodećih izraelskih kompanija u oblasti građevinarstva i upravljanja nekretninama, prepoznata po svojoj ekspertizi i iskustvu u celom svetu.\nRadovi na ovom objektu, kojima rukovodi kompanija ABD d.o.o, poslednjih godinu dana odvijaju se bez pauze, a otvaranje šoping centra planirano je na leto 2017. godine.\nDatum poslednje izmene 24 septembar 2015\nThe Spot od sada i u tržnom centru „Rajićeva“


Divine beauty studio Novi Sad Medicinski hemijski piling | Divine beauty studio Novi Sad\nKavitacija i RTL\nMedicinski hemijski piling\nMESOTHERAPY LINE with DERMA PEN\nAccor plasma tretman\n18 sep 2015 in Blog\nAuthor : Renata\nFitopiling, deluje na sve slojeve epiderma, apsolutno bez štetnih posledica. Svi sastojci fitopiliga su prirodni biološki aktivni preparati. Dugogodišnji rad sa ovom terapijom potvrđuje njenu viskoku efikasnost i apsolutnu neškodljivost.\nFitopiling ne samo da izaziva brzo perutanje površinskog sloja kože nego i aktivno utiče na normalizaciju metabolizma elemenata u koži, obnavljanje turgora (elastičnost i zategnutost kože).\nBiološko dejstvo pilinga ostvaruje se putem poboljšanja metabolizma tkiva. Za razliku od drugih vrsta pilinga Fitopilig ima produženo delovanje , što znači da posle od 2-3 tretmana postiže poboljšanje stanja kože.\nAko uzmemo u obzir sve što smo do sada pomenuli ,vrlo privlačno izgleda prirodni terapeutski biljni piling “KAKTUS”., to je izvanredna alternativa svim nabrojanim oblicima pilinga, zato što prilikom primene FITOPILING u koži ne dolazi do koagulacije belančevina.\nFitopiling je veoma efikasan, daje brze rezultate, bez traumiranja kože i ne izaziva komplikacije u periodu posle pilinga.\nPreparat veoma uspešno leči kožu i utiče na njeno veoma brzo obnavljanje .Ovaj piling možemo preporučiti za rešavanje više od 60 % problema kože sa kojima se svakodnevno srećemo.\nneravna tekstura kože\nmasna koža sa proširenim porama\npodlivi posle akni i infiltranti\n« O Matis-u


Italija u pet setova pobedila Sloveniju - Portal Iz Prve Ruke\nAZURI ODVOJILI SEDMO ZLATO, TREĆE SREBRO ZA SLOVENCE\nPosle izjednačenog početka meča, Slovenija je napravila veliku rezultatsku razliku. Izabranici Alberta Đulijanija poveli su sa 21:14, ali je tada Italija podigla nivo svoje igre i uspela da dođe na poen zaostatka (23:22). Međutim, Slovenija je iskoristila prvu šansu koja joj se ukazala i osvojila je prvi set – 25:22.\nItalija je počela da u drugom setu igra agresivnije, što joj je donelo vođstvo od 18:14 i 21:20 i sa serijom od četiri poena 25:20 za 1:1. U trećem periodu Slovenci su došli do prednosti od 17:12 i 19:15, Italija je u finišu uspela da izjednači rezultat (20:20). Ipak, serijom od pet poena, Slovenija je osvojila treći set (25:20) i povela sa 2:1.\nPredaja nije bila opcija za tim Ferdinanda di Đorđija. Ponovo su se uzdigli i uspeli su da četvrti set odvedu u taj-brejk. Posle vođstva Slovenaca na početku set (6:3), Italija je prvo došla do rezultatskog poravnanja, a kasnije i do prednosti (17:13). Pokušala je Slovenija da se vrati u meč, bila na poen zaostatka, ali su na kraju Italijani došli do novog izjednačenja, identičnim rezultatom kao i prethodna dva seta – 25:20\nNeizvesnost je eskalirala u petom, odlučujućem setu, a publika je doprinela sjajnoj atmosferi u dvorani. Poveli su Slovenci sa 3:0, ali su Italijani odgovorili istom merom. Italija je sredinom seta došla do 4 poena prednosti (11:7), koja su im omogućila opušteniju završnicu. Na kraju su iskoristili ovu prednosti, osvojili su odlučujući set (15:11), i postali su novi prvaci Evrope.\nItalija je došla do svoje sedme zlatne medalje na Evropskim prvenstvima, uz šest srebrnih i tri bronzane. Slovenija je po treći put osvojila srebrnu medalju.\nPovezane temeEvropsko PrvenstvoItalijaodbojkaSlovenija\nNovakova 339. nedelja na prvom mestu\nTorino domaćin Pesme Evrovizije 2022. godine\nEkonomijapre 49 sekundi\nAktuelnopre 46 minuta


Ubijanje i terorisanje Sarajeva | Autonomija\nU nastavku suđenja Radovanu Karadžiću pred Tribunalom u Hagu, svedok optužbe Džon Vilson (John Wilson) izjavio je danas da je u proleće 1992. Vojska Republike Srpske neselektivno, neproporcionalno i nasumično granatirala Sarajevo.\nKaradžić, tadašnji predsednik Republike Srpske i vrhovni komandant VRS, optužen je za kampanju terorisanja civilnog stanovništva Sarajeva, artiljerijskim i snajperskim napadima 1992-95.\nAustralijski general Vilson je od marta do kraja juna 1992. bio šef vojnih posmatrača UN u Sarajevu.\n„Sarajevo je u to vreme bilo podvrgnuto stalnoj artiljerijskoj vatri, i raširenim snajperskim napadima… Jaka vatra iz artiljerije i minobacača bila je nasumično rasuta širom grada, a malo koji kraj je ostao netaknut“, posvedočio je general Vilson.\nPrecizirao je da je „skoro sva vatra“ dolazila sa položala srpskih snaga oko grada i da snage vlade u Sarajevu gotovo da nisu imale artiljerijska oruđa. Na „tuce“ minobacača i topova, te „dva-tri tenka“ Armije BiH, odgovaralo je „bar 200 artiljerijskih cevi“ VRS, procenio je Vilson.\nSvedok je naznačio da ni tokom ratova u Vijetnamu i Libanu, gde je služio, nije video tako snažnu vatru usmerenu na civilne ciljeve, kao u Sarajevu.\n„Vijetnam, južni Liban, Bejrut ne mogu prići ni blizu Sarajevu po jačini vatre… Nasumična, raširena i neprimerena vatra bila je usmerena na grad“, ocenio je Vilson.\nOn je opisao i sastanak sa generalom Ratkom Mladićem, 24. maja 1992, na kojem je komandant VRS „zapretio“ da će napasti grad artiljerijom ukoliko u roku od tri dana ne bude omogućena evakuacija kasarni JNA.\nPrema Vilsonovim rečima, Kasarna Maršal Tito u tom roku bila evakuisana zbog Mladićevog odbijanja da se muslimanskim snagama ostavi oružje koje je bilo u njoj, a 28. maja je usledilo „teško\ngranatiranje grada bez vojne potrebe“.\nDan kasnije, tokom pregovora o evakuaciji s tadašnjim šefom Uprave za bezbednost JNA generalom Nedeljkom Boškovićem, predstavnici vlasti u Sarajevu su pustili snimak na kojem se čulo kako Mladić\nusmerava artiljerijsku vatru na sarajevske četvrti.\n„General Bošković se izvinio, rekao je da JNA ne podržava takve nepotrebne napade i da je Mladić van kontrole“, ispričao je svedok.\nVilson je kazao i da je 30. maja 1992. preneo Mladiću apel generalnog sekretara UN da se uzdrži od napada na grad. Mladić je odgovorio da „brani srpski narod i svoju vojsku od napada“.\nSvedok je potvrdio da je jednom video minobacač ABiH kako puca iz neposredne blizine zgrade Predsedništva BiH, ali je naglasio da je odgovor VRS na takve provokacije po pravilu bio „nesrazmeran, raširen i neprimeren“.\nKaradžić, optužen i za genocid i zločine protiv čovečnosti nad nesrbima širom BiH, te za uzimanje međunarodnih talaca, u nastavku procesa unakrsno ispituje svedoka Vilsona.


Hiseni: Kosovo uznemireno zbog posete Dikovića\nBeta 24. novembra 2015. 16:25\nMinistar unutrašnjih poslova Kosova Skender Hiseni razgovarao je danas sa komandantom Kfora Guljelmom Luiđijem Miljetom (Guglielmo Luigi Miglietta) i naveo da je Kosovo uznemireno zbog činjenice da je na Kosovu boravio načelnik Generalštaba Vojske Srbije general Ljubiša Diković.\n„Dok se visoko ocenjuje doprinos Kfora miru i sigurnosti na Kosovu, ministar Hiseni je preneo komandantu Kfora duboko uznemirenje zbog posete generala Dikovića Kosovu na poziv Kfora. Takve posete oficira Srbije optuženih od strane organizacija za ljudska prava, uključujući i one srpske, za učešče u ratnim zločinima ne doprinose opštem miru i sigurnosti“, navodi se u saopštenju MUP-a Kosova.\nOcenjuje se da takve posete mogu da utiču na destabilizaciju situacije na Kosovu i zbog toga su neprihvatljive i ne treba da se događaju, rekao je Hiseni.\n„Ministar Hiseni i komandant Kfora su se saglasili da u budućnosti komunikacija u Kfora i MUP-a Kosova bude efikasnija, kako se ne bi dogodilo da Kosovo posete pojedinci ili oficiri iz Srbije koji su optuženi za ratne zločine“, navodi se u saopštenju.\nSastanak Hisenija i komandanta Kfora je održan nakon što je Diković u Prištini, na poziv Kfora, prisustvovao potpisivanju sporazuma o operativnim procedurama posle ukidanja bezbednosne zone letenja između Kosova i Srbije.\nZona zabrane letenja od 25 kilometara je uspostavljena Vojno tehničkim sporazumom NATO i SRJ u junu 1999. godine u Kumanovu i ukinuta je tokom posete generalnog sekretara NATO Jensa Stoltenberga Beogradu krajem prošle nedelje.\nPoseta Dikovića je naišla na oštre osude mnogih nevladinih organizacija na Kosovu koje su poziv komandanta Kfora generalu Dikoviću ocenili kao ruganje žrtvama rata na Kosovu.\nFond za humanitarno pravo navodi da je Diković odgovoran za ratne zločine na Kosovu 1999. godine, ali je on odbacio te optužbe.


Zaplovio Sajam Nautike, Lova und Ribolova\nSajam će biti održan od 7. do 11. aprila 2022. godine, pod sloganom „Isplovi, zabaci, ulovi“. Ova specijalizovana regionalna manifestacija namenjena je ljubiteljima i korisnicima svih vrsta plovila, sportovа na vodi i ronjenjа, opreme za lov i ribolov, nautičkе, kamp i outdoor opremе.\n„Srbija će investirati pola milijarde evra u razvoj vodnog saobraćaja, što će iz korena promeniti vodni saobraćaj i koridore. To su ulaganja u luke i bezbednost plovidbe, ali iu uređenje naših reka kako bi bile plovne 365 dana u godini. Kada je u pitanju nautički turizam, tek nam predstoje ulaganja u razvoj marina, u nova privezišta za čamce. To je način da se dodatno obogati turistička ponuda, ne samo na velikim rekama nego i na mreži kanala Dunav – Tisa – Dunav. Tako ćemo domaćim i stranim turistima omogućiti da vide sve lepote“, rekao je ministar Momirović.\nDr. Nenad Ivanišević, pokrajinski sekretar za privredu i turizam u Pokrajinskoj vladi Autonomne pokrajine Vojvodine, zahvalio je Beogradskom sajmu što posle dužeg vremena „nismo na Zoom platformi, nego uživo“.\n„Za Vojvodinu kao najrazvijeniju regiju u Republici Srbiji važno je da svi zajedno Dunav približimo građanima Srbije. Dunav je još uvek i često metafora i pesnička kategorija, ali danas bi trebalo da zajedno sa drugima učinimo dodatni napor pa da uradimo kao što je Beograd na vodi atrakcija regiona, kao što je voz Beograd – Novi Sad atrakcija cele Srbije… Dakle da zajedno razvijemo mnogo projekata i da naši ljudi upoznaju Dunav i druge plovne puteve“.\nDirektor Agencije za upravljanje lukama Srbije, Vuk Perović, ukazao je na značaj plovne i lučke infrastrukture u kontekstu celokupne nautičke privrede, podsećajući na ulaganja koja su ovaj sektor privrede podigla na značajno viši nivo. Potcrtao je značaj i obim kruzerskog turizma, koji ima izvanredan potencijal, ali zahteva sistemsku i sistematsku brigu o svakom pojedinačnom pristaništu i njegovom „bekgraundu“.\nNa Sajmu nautike, lova i ribolova predstavljeni su aktuelni trendovi i dometi u različitim segmentima domaće i regionalne nautičke privrede i lovne i ribolovne delatnosti, od industrijskih i ekonomskih do sportskih, rekreativnih ili turističkih. Posetiocima je na raspolaganju reprezentativna ponuda glisera, jahti, jedrilica, čamaca, skutera, brodskih i vanbrodskih motora, opreme za sportove na vodi, obuke, čartera i drugih elemenata nautičkog turizma. Učešće na sajmu uzelo je više od 100 direktnih i indirektnih izlagača.\nLovno-ribolovni Segment sajma, brojem i raznovrsnošću izlagača, te kvalitetom eksponata, po pravilu uspeva da opravda poverenje i ispuni sve ozbiljnije zahteve posetilaca. I ove godine izlagači će ponuditi izuzetno kvalitetne artikle, uključujući i svetske novitete i aktuelnosti. Naši najveći uvoznici i distributionri predstavili su lovačko naoružanje, municiju i konfekciju, štapove za pecanje i sav drugi ribolovački pribor. Odazvao se i veliki broj zanatlija, čiji su proizvodi postali poznati i traženi širom sveta, gde Gott se peca.\nSajam se održava u halama 1 i 4 Beogradskog sajma. Radno vreme sajma jeod 10 do 19 časova, a poslednjegdana sajma od 10 do 16 časova. Ulaznica košta 400 Dinara, ein Parkplatz u sajamskom krugu 150 Dinara po satu.


Kremlj: Turska ima pravo da se štiti od terorista iz Sirije - Sputnjik Srbija\n13:40 03 Avgust 2020\nUživo: Vesti: Otkrivamo — Zašto sve više ljudi u Srbiji ima simptome kovida 19 a negativan PCR test /video/\nKremlj: Turska ima pravo da se štiti od terorista iz Sirije\n13:18 07.10.2019 Preuzmite kraći link\nPredsednici Rusije i Turske, Vladimir Putin i Redžep Tajip Erdogan nisu razgovarali o planiranoj turskoj operaciji u Siriji, saopštio je portparol Kremlja Dmitrij Peskov.\nKremlj poziva da se izbegavaju akcije koje mogu stvarati prepreke na putu rešavanja sirijske krize, izjavio je Peskov, komentarišući pripreme turskih snaga za operaciju na severu Sirije.\nOn je podsetio da Moskva i Ankara dele mišljenje o sirijskom teritorijalnom integritetu.\n„Nadamo se da će se naše turske kolege držati tog stava u svim situacijama“, rekao je Peskov.\nMeđutim, prema njegovim rečima, Ankara mora da se zaštiti od „terorističkih elemenata koji se mogu skrivati na teritoriji Sirije, ali uz poštovanje teritorijalne i političke celovitosti Sirije“.\nPeskov je ponovio stav Moskve da sve strane vojne snage „sa ilegalnim prisustvom“ treba da napuste Siriju.\nRedžep Tajip Erdogan je ranije saopštio da bi narednih dana mogla da bude doneta odluka o turskoj operaciji na severu Sirije, istočno od Eufrata. On je dodao da će cilj operacije biti čišćenje sirijske teritorije na granici sa Turskom od snaga samoodbrane sirijskih Kurda, stvaranje zone bezbednosti i prihvat sirijskih izbeglica u Turskoj.\n03/08 13:33 Pupovac: Treba se osvestiti da su ljudi ubijani i nakon „Oluje“\n03/08 13:29 Vesti: Otkrivamo — Zašto sve više ljudi u Srbiji ima simptome kovida 19 a negativan PCR test /video/\n03/08 13:15 Bugarski ekspert: Sofija priznala makedonski jezik, nastao na srpskoj pisaćoj mašini\n03/08 13:03 Vidra i kit ubica: Ko je pobedio /video/\n03/08 12:45 Patrijarh Kiril objasnio otkud dolaze laži o njegovim milijardama\nPoruka iz Zagreba: Sad nije dovoljno da Srbi samo dođu na obeležavanje „Oluje“\nNovi iranski vojni satelit detaljno snimio najveću američku bazu na Bliskom istoku /foto, video/


Hapšenja u crnogorskoj policiji zbog Belivuka i Miljkovića - Televizija K3\nHapšenja u crnogorskoj policiji zbog Belivuka i Miljkovića\nOctober 14, 2021, 7:21 am\nViše službenika crnogorske Uprave policije uhapšeno je zbog sumnje da su zloupotrebili položaj ukidanjem zabrane ulaska u Crnu Goru kriminalcima iz Srbije.\nPrivođenje Belivuka (foto: Ataimages)\nRiječ je dešavanjima iz 2020. godine, a u pitanju su osumnjičeni Veljko Belivuk i Marko Miljković.\nPrema informacijama podgoričkih Vijesti, nalog za hapšenje izdao je osnovni državni tužilac Vukas Radonjić, a po krivičnoj prijavi državnog sekretara u Ministarstvu unutrašnjih poslova Rada Miloševića.\nBelivuku i Miljkoviću bila je izrečena mjera zabrane ulaska u Crnu Goru iz razloga nacionalne i unutrašnje bezbjednosti.\nSpecijalno državno tužilaštvo Belivuka i Miljkovića, kao i Nebojšu Јankovića, Ratka Živkovića i još nekoliko za sada neidentifikovanih članova kavačkog kriminalnog klana, sumnjiči za ubistvo pripadnika škaljarskog klana Damira Hodžića i njegovog zeta Adisa Spahića.\nGlavni specijalni tužilac Milivoje Katnić rekao je u avgustu da je kolegijum MUP-a u januaru donio odluku da se Belivuku, zvanom Velja Nevolja, i Miljkoviću skine zabrana ulaska u Crnu Goru, i da su stalno praćeni.\nNa tu izjavu su iz MUP rekli da Kolegijum MUP nije donio tu odluku i poručili da je zabrana ukinuta 28. decembra 2020. godine, a da su to jedino mogli da urade bivši kolegijum ili menadžment Uprave policije.\nIz SDT-a nakon toga su saopštili da je Katnić pogriješio, te da je odluku o skidanju zabrane ulaska u Crnu Goru Belivuku i Miljkoviću doneo menadžment Uprave policije.\nBelivukova grupa i u Srbiji je optužena za više ubistava.\nPosted in Hronika, Novosti\nPožar u zgradi na Tajvanu, 14 poginulih, 51 povrijeđenih (VIDEO)Sofronijević stabilno, na Kosovskoj Mitrovici mirno


Od navijača Partizana, preko filmskih ekipa, do ambasadora! Muzej Ponišavlja u 2020. beleži rekordnu posećenost - Pirot Plus Online\nOd navijača Partizana, preko filmskih ekipa, do ambasadora! Muzej Ponišavlja u 2020. beleži rekordnu posećenost\n18. decembar 2020. 11:06 Kultura Pirot Plus Online\nGodina na izmaku, pored svih nedaća koje je donela, ostaće upamćena kao jedna od posebnih u Muzeju Ponišavlja.\nOva ustanova kulture beleži najveću posećenost u toku 2020.godine, posebno u avgustu mesecu kada su oboreni svi predjašnji rekordi.\nRad muzeja prilagodjen je novonastaloj situaciji, ali se nije mnogo promenio od standardnog. Kako je za Portal Plusonline rekao Saša Jovanović, direktor, Muzej Ponišavlja bio je zatvoren samo nedelju dana, na početku pandemije u martu mesecu, kada se beleži i znatno manji broj poseta.\nPogoršanje situacije od oktobra meseca, opet je uticalo na posetioce, ali kako Jovanović dodaje, tada je već bila ostvarena kvota za ovo godinu.\nPored velikog interesovanja za starine Pirota, Jovanović kaže da će godinu za nama obeležiti i dva velika projakta koja su realizovana. IPA projekat sa partnerima iz Bugarske naslovljen "Priča o ćilimu" počeo je sa realizacijom, uglavnom online, ali se osnovne aktivnosti očekuju u narednoj godini, sve do septembra meseca. Vrednost je 30.000 evra i to je prvi prekogranični projekat koji realizuje Muzej Ponošavlja.\nJovanović dodaje da je Muzej ove godine dobio i sredstva od Ministarstva kulture za izdavanje knjige koju je pripremila Mila Panajotović, kustos, pod nazivom "Doživljaji Piroćanaca u 1.Svetskom ratu".\nVeliki broj drugih aktivnosti je otkazan i sačekaće neko bolje vreme.\nOve godine i nekoliko filmskih ekipa posetilo je Muzej Ponišavlja, te su na taj način, još jednom, naše nasledje i grad Pirot promovisani širom regiona, zaključuje Jovanović.


Tekvondo: Vuk Manić šampion Srbije\nPočetak/Sport/Tekvondo: Vuk Manić šampion Srbije\nNakon bronze Uroša Mitrovića na Otvorenom prvenstvu Šapca, proteklog vikenda u Hali sportova na Novom Beogradu održano je Prvenstvo Srbije na kome je takmičar KBS Naisus-a Vuk Manić osvojio zlatno odličje.\nBeogradska Hala sportova proteklog vikenda ugostila je tekvondiste iz cele Srbije. Subota je bila predviđena za pionire i juniore, dok su u nedelju nastupili kadeti i seniori. Kako nije bilo pravovremene finansijske pomoći, KBS Naisus nastupio je samo sa najmlađim takmičarom, Vukom Manićem. Državno prvenstvo za najmlađe ove godine je okupilo bez malo 450 takmičara iz 54 kluba širom Srbije.\n„Zadovoljan sam pobedama koje sam postigao, iako se dan ranije nisam osećao ni malo dobro, pa čak i na dan takmičenja me manje ili više tresla temperatura. Međutim, smogao sam snage da pobedim i temperaturu i svoje protivnike te tako osvojim zlatnu medalju i postanem šampion Srbije“, rekao je mladi Vuk Manić.\nU četvrtfinalu Vuk se sastao sa Mihailom Tadićem iz Šapca (TK Šabac) i pobedio u dodatnoj rundi na zlatan bod. Ni polufinale nije bilo ništa lakše, gde se nasuprot Vuka našao Vukašin Grujić (TK Herkules), koga je dobio sa 16:9.\nFinale je opravdalo svoju vokaciju jer je Viktor Stojanović (TK Omega-Beograd) bio više nego dostojan protivnik. Da bi se uvidela ozbiljnost protivnika, mora se pomenuti da je Viktor prošlogodišnji šampion Srbije. I pored problema sa zdravljem, Vuk je uspeo na zlatan bod da dobije Viktora i osvoji titulu prvaka Srbije.\n„Strahujući da usled zdravstvenog stanja neće izdržati do kraja takmičenja, više sam nego zadovoljan prikazanim. Izborivši se i sa temperaturom koja je malo porasla tik pred finalnu borbu, bio sam spreman da u datom trenutku čak i predam meč, a u zavisnosti od situacije na tatamiju. Da nije bilo ni malo lako govori i činjenica da je i četvrtfinale i finale Vuk dobio u dodatnim rundama na zlatan bod. Time je uspeh i značaj ove medalje daleko veći“, rekao je glavni trener KBS Naisus-a – Nebojša Anđelković.\nPredstojećeg vikenda KBS Naisus očekuju dva takmičenja na nivou Niša a to su 2. kolo Lige Grada Niša u tehničkim disciplinama (29.april) u organizaciji KBS Naisus-a i 1. kolo Lige Grada Niša u borbama (30.april) u organizaciji TK Ares-a.\nPrvenstvo Srbije šampion tekvondo


CELOS PRO - Pasivni trening\nCELOS PRO je aparat koji sadrži 24 elektrode pomoću kojih se izazivaju mišićne kontrakcije strujnim impulsima. Po potrebi se raspoređuju na mesta koja su u problemu i mikro impulsima se aktiviraju sami mišići pasivnim putem. Tako sam mišić inicira povećanu energetsku potrošnju elemenata koji se najpre nalaze u njemu samom a zatim i iz okolnih masnih naslaga koje su nagomilane usled lošeg režima života. U toku trajanja tretmana osoba je u komfornom, ležećem položaju koji može koristiti za odmor, čitanje, slušanje muzike ili tome slično.\nSam proces zahteva povećan unos vode (u toku dana minimalna količina je 2l) i da se voće i povrće nađe na svakodnevnom jelovniku. Tokom same razgradnje celulita i masnih naslaga, izlučuje se suvišna voda u potkožnom tkivu putem koje se i izbacuju napolje nusprodukti tretmana, a da bi proces bio delotvoran količina vode treba biti na povećanom nivou u organizmu. Ujedno je jako bitno da razmena materija u metabolitičkim procesima funkcioniše besprekorno kako bi efekti bili potpuni. Sama elektrostimulacija se uspešno kombinuje sa većinom drugih terapija i u zajedničkom delovanju i daje najvidljivije rezultate. Pre svega mislimo na ručnu anticelulit masažu, tretmane pakovanjima i sl....\n- srčani bolesnici\n- osobe sa ugrađenim metalnim predmetima”


prof. dr Miladin Ševarlić Marko Pušica Milutin Ilić Zorica Kuburović Nikola Ninić Zoran Malinić Goran Tišić Goran Živković Željko Starčević Predrag Stanarević\nSreda, 15.11.2017 11:01\nSkupština opštine Prijepolje usvojila je odluku o povećanju cene grejanja za čak 12,5 procenata, dok su odbornicima povećane plate.\nNezadovoljni građani bili su okupaljeni ispred zgrade SO Prijepolje, izražavajući svoje nezadovoljstvo zbog ovakvog udara na već oskudan kućni budžet.\nMeđutim, vlast ne samo što nije želela da čuje građane i njihove probleme, oni nisu dozvolili ni samohranoj majci da se obrati odbornicima, koja se i u pisanom i usmenom zahtevu najavila da će se obratiti odbornicima.\nPodsećamo da je ona imala pravo da govori na sednici, što joj omogućuje član 133 Poslovnika o radu SO Prijepolje.\nNepušatnje samohrane majke da se obrati, prijepoljska vlast je direktno prekršila zakon, ne samo u političkom smislu, već i ljudskom.\nNajoštrije osuđujemo primitivan odnos vladajuće većine na čelu sa predsednikom opštine Dragoljubom Zindovićem, koji je preuzeo ulogu predsedavajućeg klimajući glavom predsednici skupštine šta sme, a šta ne sme da izgovori.\nLicemerno je, da ista ta predsednica skupštine, Stana Marković, kaže da je svesna teške ekonomske situacije u kojoj žive Prijepoljci i da ona mora da vodi računa da ne ugrozi opstanak JKP Lim koje ima višak zaposlenih, a propustila je da kaže da je ona lično, koristeći se političkim uticajem i partijskim namirivanjem, zaposlila svog muža, baš u JKP "Lim".\nOvo je pokazatelj da se ova vlast vodi isključivo logikom ličnih i partijskih interesa, dok interesi građana ostaju po strani.\nPrijepoljcima više ništa ne preostaje nego da otkažu građansku poslušnost odbijajući da plaćaju račune JKP Lim, jer je cena grejanja podignuta da bi politički poslušnici dobili veće plate, a funkcioneri ostali u svojim foteljama.\nNedelja / 18.11.2018 16:27\nNedelja / 18.11.2018 13:16\nSubota / 17.11.2018 18:12\nSubota / 17.11.2018 12:31\nSubota / 17.11.2018 12:13\nČetvrtak / 15.11.2018 10:06\nUtorak / 13.11.2018 18:32\nUtorak / 20.11.2018 13:47\nPonedeljak / 19.11.2018 15:47\nPonedeljak / 19.11.2018 12:21\nBoško Obradović, TV Golija, emisija „Otvoreno“\nPonedeljak / 19.11.2018 12:01


05:31: PM nedelja 24 januara, 2021\nBOR, (IST Media) Sa dugovanjem za utrošenu električnu energiju od 425,8 miliona dinara (3,6 miliona evra), JK „Vodovod“ Bor zauzima neslavno 16. mesto srpskih dužnika EPS-u.\nGradonačelnik Bora Aleksandar Milikić, međutim, kaže za istmedia.rs da taj dug ne predstavlja problem, jer je „Vodovod“ sa EPS-om potpisao reprogram dugovanja koji se izmiruje redovno, a redovno se plaćaju i novonastali troškovi za struju.\nKako bi Vodovod redovno servisirao reprogram, Grad Bor je odlučio da mu poveća prihode angažujući ih za dodatne poslove, što se ispostavilo kao dobro rešenje, kaže Milikić, koji će se upravo danas susresti sa predstavnicima Kancelarije za javna ulaganja od koje se očekuje finansiranje projekta rekonstrukcije vodovodne mreže u iznosu od dva miliona evra.\nOn napominje da je završen projekat rekonstukcije tzv. „III visinske zone“, što podrazumeva rekonstrukciju mreže, zamenu štetnih azbestnih cevi i automatizaciju sistema, što će smanjiti troškove, a samim tim i pomoći Vodovodu da „stane na noge“.\nCene komunalnih usluga nikada u Boru nisu bile tržišne, već se gledalo da prate platežnu moć građana. Ni sada nam nije cilj povećanje cena usluga, već smanjenje rashoda, rekao je gradonačelnik Bora, i podsetio da JP Vodovod sada beleži čak 60 posto gubitaka vode u dotrajaloj mreži.\nKada je reč o dugovanjima za utrošenu električnu energiju JKP „Toplana“ od 702 miliona dinara, zbog kojih je ovo preduzeće među sedam najvećih srpskih dužnika prema EPS-u, prema podacima kojima raspolaže Ist Media, dugovanje je 2009. godine iznosilo 176 miliona dinara, ali se na osnovu kamate povećavalo iz godine u godinu.


Koverat plavi B6 samolepljiv 1/100 - Idealno.rs\nPočetna / Kancelarija i škola / Papir i papirna konfekcija / Koverte / Koverat plavi B6 samolepljiv 1/100\nPonuda prodavnice internetknjizara za proizvod Koverat plavi B6 samolepljiv 1/100. Ispravnost cene i podataka proveri na internet stranici prodavnice.\nČestitka unikatna sa kovertom 240x169\nČestitka unikatna sa kovertom 310x155\nKoverat plavi B6 1/100\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Koverat plavi B6 samolepljiv 1/100 i izberi najbolju. Koverte iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Koverat plavi B6 samolepljiv 1/100 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Koverat plavi B6 samolepljiv 1/100 se mogu razlikovati od onih u internet prodavnici u kojoj obavljaš kupovinu. Koverat plavi B6 samolepljiv 1/100 je dostupan u prodavnici internetknjizara po ceni, koja je navedena pored svakog prodavca u meniju "Prodavnice".\nGarantne uslove za Koverat plavi B6 samolepljiv 1/100 proveri u prodavnici u kojoj nameravaš da obaviš kupovinu. Slika za Koverat plavi B6 samolepljiv 1/100 je simbolična, zato se pre kupovine u prodavnici uveri da je proizvod isti.


FK Radnički počeo pripreme za narednu sezonu - iKragujevac\nutorak, 21 jul 2015 12:57\nMilovanoviću su se na raspolaganje stavila 29 fudbalera, mahom iz omladinskog pogona.\n"Krećemo sa pripremama na inicijativu i podršku gradonačelnika Nikolića, iako su skoro svima istekli ugovori. Kasnimo sa pripremama, ali pokušaćmo u ove tri nedelje spremimo ekipu za prvu utakmicu sa Zemunom na "Čika Dači". Imamo obećanja da će se u hodu rešiti pitanje blokade žiro-računa i finansiranja i registracije novih igrača. Potrebno nam je pet, šest pojačanja, ali nećemo gomilati igrače", rekao je strateg Kragujevčana.\n"U Kragujevcu postoji više klubova, ali jedan je ljubimac svih nas, a to je Radnički. Treba da vam je čast što sedite u ovim prostorijama, nosite dres kluba i pišete novu istoriju kluba. Hvala vam što se borili da Radnički ostane u eliti i što ste posle ispadanja ostali uz njega. Od danas krećemo sa žestokim radom i očekuje vas težak zadatak", istakao je Milovanović u obraćanju igračima.\nNa prvom okupljanju iznet je i plan priprema. Fudbaleri će trenirati na "Čika Dači" dva puta dnevno do početka sezone, iako je Milovanović ostavio mogućnost da ekipa obavi deo priprema i van Kragujevca. Što se pripremnih mečeva tiče, već u subotu će Kragujevčani imati prvu proveru protiv Metalca u Kraljevu, za 28. jul je zakazan duel sa Gružom na "Čika Dači", a u planu je i kontrolna utakmica sa lokalnim niželigašom Arsenalom (najverovatnije 31. jula), dok se još uvek traži kvalitetan rival za "generalku" 9. avgusta.\nTreningu je prisustvovao i deo simpatizera kluba, koji su želeli da na taj način Milovanoviću i ekipi pruže podršku u ovom jako delikatnom trenutku.


Poziv poljoprivrednicima na razgovor o aktuelnim temama | BL Portal\nPoziv poljoprivrednicima na razgovor o aktuelnim temama\n31. Jula 2019. 12:05\nCentar za razvoj poljoprivrede i sela poziva poljoprivredne proizvođače da u ponedjeljak, 5. avgusta na Razvojno-edukativnom centru Manjača, prisustvuju sastanku u vezi sa aktivnostima Centra.\nUz aktuelnu evidenciju poljoprivrednih gazdinstava u bazu podataka Centra, na sastanku koji je zakazan za 13 časova, biće riječi i o aktivnostima na otvaranju „Krajiške kuće“, gradske tržnice i rejonskih pijaca, kao i o mogućnostima plasiranja proizvoda u prostoru koji će biti obezbijeđen samo za domaće proizvođače.\nTakođe, kako su naveli iz Centra – tokom sastanka upoznaće prisutne i sa predstojećim pozivom za dodjelu sredstava za poboljšanje kvaliteta zemljišta.\n-Poljoprivrednici će dobiti mogućnost da daju svoj doprinos u kreiranju budućih aktivnosti centra, te da iskažu sugestije i iznesu probleme sa kojima se sreću u poljoprivredi – naveli su iz centra, te dodali da će sastanku u ponedjeljak prisustvovati i gradonačelnik Igor Radojičić, te predstavnici stručnih obrazovnih i javnih institucija.\nDostavite prijedloge na izmjene i dopune Regulacionog plana stambenog naselja Petrićevac\nNovinar Miljan Kovač uhapšen pri ulasku u BiH


> Dešavanja > Novi Sad > Vizuelna umetnost / Dizajn > Street art izložba: „Saputnici”\nStreet art izložba: „Saputnici”\nStreet art je jedno od polja urbanih kultura kojem Francuski institut poklanja posebnu pažnju. Više puta su radovi umetnika izlagani u Institutu u Beogradu, a već nekoliko godina podržavaju se i rezidencije francuskih i srpskih street art umetnika. Stoga smo Muzeju savremene umetnosti Vojvodine predložili da ugosti izložbu koja bi okupila umetnike iz Francuske i Srbije!\nKao rezultat ovog predloga, u prostoru “Galerija N” Muzeja savremene umetnosti Vojvodine 7. septembra od 20 časova biće otvorena međunarodna street art izložba pod nazivom “SAPUTNICI”, koja je inspirisana ulogom životinja u razvoju ljudske civilizacije i kulture. Autor koncepta je Vladimir Palibrk, a biće izloženi radovi francuskog umetnika Polar Bear-a, kao i radovi TKV iz Beograda, Sanje Stojkov iz Sombora i Aleksandra Bunčića iz Novog Sada. Patrik Emuržon, direktor galerije Lithium iz Pariza biće prisutan na otvaranju, kako bi otkrio talente iz Srbije.\n„Izložba „Saputnici“ inspirisana je biografijama jednog broja životinja koje su odigrale bitne istorijske uloge u razvoju kako ljudske civilizacije na globalnom planu, tako i malih lokalnih zajednica i gradova. Bilo kao saputnici i pomagači istorijskih ličnosti u ključnim momentima njihovih karijera i zalaganja za neki opšti interes, bilo kao akteri velikih istorijskih i političkih događaja, svojim učešćem u složenim naučnim eksperimentima u koje se ljudi nisu smeli sami upustiti ili pak hrabrom inicijativom u sasvim neočekivanim i rizičnim situacijama, kroz istoriju se dešava često da ova bića steknu skoro pa ljudske biografije koje bivaju zapisane i prepričavane kao deo zvanične istorije ljudskog roda. Na ovaj ili onaj način, životinje bivaju afirmisane u okviru ljudske zajednice, uživaju počasti, postaju istorijske reference pa čak i moralni uzori budućim ljudskim generacijama. Dešava se da im se podižu spomenici, štampaju se majice sa njihovim likom, neki od njih postaju ikone popularnih kultura. Veoma često životinje kao konkretne jedinke ili kao čitave grupe utiču na tok istorije bilo pozitivno ili negativno, na ovaj ili onaj način menjajući ponašanje, politike i strategije čitavih generacija….\n…Radovi koji su ekskluzivno realizovani za ovu izložbu uglavnom se oslanjaju na tehniku uličnog stencila-šablona, ali se ne zadržavaju isključivo na njoj. Kroz svoj dosadašnji rad, pa i ovom prilikom, ovo četvoro umetnika u velikoj meri prevazilaze i redefinišu stencil kao medijum, ispitujući i proširujući njegove tehničke i ekspresivne granice. U svetlu teme kojom se izložba bavi, ulična stencil umetnost ima naročitu relevantnost jer zahvaljujući istoriji primene i korenima u uličnoj i gerila propagandi poseduje naročite potencijale za ikoničko i ekspresionistički intenzivno predstavljanje predmeta i tema kojih se dotakne.” Vladimir Palibrk\nIzložba je realizovana u okviru programa Kaleidoskop, kao deo projekta Publika u fokusu, podržanog od strane Fondacije Novi Sad 2021 – Evropska prestonica kulture, a kroz partnersku saradnju i podršku MSUV, Francuskog Instituta u Srbiji, pariske street art galerije Lithium, platforme Street Art Rezidenture Udruženja Elektrika i Ministarstva Kulture Republike Srbije.


септембар 2009 - Stranica 2 od 11 - Biznis i Finansije\nNejasni planovi za Elektroprivredu\nby bifadmin 28. septembra 2009.\nIako je prošle nedelje kategorički odbacio mogućnost da bi Elektroprivreda Srbije (EPS) mogla biti privatizovana po modelu opšte privatizacije, srpski ministar energetike i rudarstva, Petar Škunrdić, time nije otklonio zagonetku kako Vlada u budućnosti vidi vlasnički status najvećeg i najskupljeg preduzeća u državi. Ministrova dodatna objašnjenja sugerišu da su srpske vlasti napustile koncept privatizacije EPS-a kroz potpunu prodaju: bilo posrednu kroz opštu privatizaciju ili direktnu, putem tendera nekom strateškom partneru. U poslednje vreme o tome inače malo ko u Srbiji i govori. Prema onome što je Škundrić rekao, može se naslutiti da će Vlada status EPS-a koncepcijski rešavati tako da država zadrži kontrolu u kompaniji dok bi se dokapitalizacijom omogućio zainteresovanim partnerima manjinski ulazak u vlasničku strukturu kompanije čiji je kapital knjigovodstveno procenjen na oko 6,7 milijardi evra. “Zbog toga što predstavlja najveće nacionalno blago kojim Srbija raspolaže, EPS treba da ostane u većinskom vlasništvu države”, objasnio je Škundrić, dodajući da je to za sada tek njegovo lično mišljenje. U ovaj koncept bi, prema Škundriću, ušli novi blokovi Termoelektrane „Nikola Tesla“ i “Kolubara B”, koji bi se gradili kroz strateško partnerstvo. Vlasničke proporcije bi pak bile utvrđene u samom tenderu.\nSa Škundrićem se slaže većina domaćih eksperata, a stav da država ni u jednoj varijanti ne sme da se odrekne kontrolnog paketa u EPS-u, zastupaju i relevantne političke partije. Isto raspoloženje vlada i unutar same kompanije. Ministrovo mišljenje identično je i sa stavom ekonomskog savetnik premijera Srbije Mirka Cvetkovića, profesora Jurija Bajeca. “EPS ni po čemu nije običan ‘komad’ porodičnog blaga, već nacionalni resurs, sa direktnom i još većom posrednom koristi za celu zajednicu. Zato država ni u jednoj varijanti ne sme da se odrekne svog kontrolnog paketa u njemu”, objasnio je nedavno Bajec, priznajući da još uvek nema nekog celovitog i osmišljenog programa restrukturisanja nacionalne elektroprivredne kompanije. Bajecova razmišljanja se dopunjuju sa projekcijama ministra Škundrića da bi se nekom velikom inostranom strateškom partneru, na tenderu, moglo ponuditi 20% akcija EPS-a i taj novac iskoristiti za podizanje novih blokova termoelektrana od 700 ili više megavata. On ipak ne odbacuje primenu i nekog drugog rešenja, kao na primer, uzimanje dugoročnih investicionih zajmova. Privatizacija kompanije u postojećim okolnostima bila pogrešna i preuranjena. On je u jednom intervjuu objasnio da bi prvi korak bio da se EPS prevede u korporaciju koja će poslovati po tržišnim načelima, što bi podrazumevalo da se EPS pre privatizacije dokapitalizuje i dodatnim ulaganjem njegova sadašnja vrednost podigne što je moguće više.\nZa ostvarenje investicionih planova EPS-a do 2015. godine potrebno je inače 9,2 milijarde evra od čega je, pored 1,2 milijarde namenjenih zaštiti životne sredine, između četiri i šest milijardi evra predviđeno za izgradnju reverzibilne hidroelektrane „Đerdap 3“ na Dunavu čija bi instalisana snaga od 2.400 megavata uvećala kapacitet EPS za 34% sadašnjeg. Za Elektroprivredu je to ogroman novac, ali je deo tih sredstava kompanija počela da pribavlja od donacija, „mekih” kredita i inostranih investicija. Direktor Marković je o tome nedavno razgovarao sa Fabriciom Barbasom (Fabrizio Barbaso), zamenikom direktora Direktorata za energetiku i transport Evropske komisije, čiju je naklonost izgleda zadobio.\nPrema planovima i projektima koje je usvojila Vlada Srbije, EPS ne bi trebalo da bude privatizovan pre 2015. godine. Ali, sadašnja razmišljanja ministra Škundrića ne isključuju da se to ne dogodi ranije ukoliko izvršna vlast proceni da je to opravdano i svrsishodno. U aktuelnim razmišljanjima o privatizaciji EPS-a i dalje se garantuje raspodela besplatnih akcija te kompanije građanima. Ministar energetike je nagovestio da će se ta operacija odvijati uporedo sa restrukturiranjem kompanije, a dodao je i da će podela biti pravedna i da će svaki građanin dobiti odgovarajući udeo u vlasništvu kompanije. Srpsku Elektroprivredu sve vlade do sada tretirale su kao preduzeće za očuvanje socijalnog mira. Socijalni mir se čuva niskom ili zamrznutom cenom struje, bez obzira na to što se pojedinim velikim firmama istovremeno omogućava ogroman profita, i nekontrolisanim zapošljavanjem tako da je višak dostigao možda i 11.000 ljudi.\nRadi očuvanja socijalnog mira, aktuelna republička vlada je odlučila da do kraja godine ne podiže cenu električne energije. Kilovat-sat u Srbiji u proseku iznosi oko četiri evrocenta, što je ubedljivo najniža cena u celom regionu, a u odnosu na prosek zemalja EU i trostruko niža. Prema računici direktora EPS-a, da je cena kilovat-sata uvećana 1. januara ove godine samo za 1%, u kasi EPS-a bila bi milijarda dinara (11 miliona evra) više. Ista računica ukazuje da bi EPS, da je dobio poskupljenje na godišnjem nivou od samo 12%, izbegao da ovu godinu završi sa gubitkom, koji je, prema Planu poslovanja na koji je saglasnost dala Vlada Srbije, a u kome nema nijednog poskupljenja, projektovan u iznosu od 12 milijardi dinara (oko 130 miliona evra). U prvih šest meseci minus na računu EPS-a dostigao je tačno polovinu te sume, odnosno šest milijardi dinara (65 miliona evra). Pri tom, EPS beleži devet milijardi dinara (97 miliona evra) nenaplaćenih potraživanja i rashode za plate zaposlenih na Kosovu – dve milijarde dinara (21 milion evra). Istovremeno, EPS je, prema rečima direktora Markovića, u prva dva kvartala zabeležio dobit iz poslovnih odnosa od 5,8 milijardi dinara (62 miliona evra), kao i pola milijarde dinara (5,4 miliona evra) dobiti iz finansijskog poslovanja.\n28. septembra 2009. 0 komentar\nNemačka: Pobeda Demohrišćana\nAngela Merkel dobiće još jedan mandat za sastav nemačke vlade, pokazuju službeni podaci izbora jer je njena Demokršćanska unija (CDU/CSU) osvojila 33,8%, a Liberalno demokratska stranka (FDP), tradicionalni koalicioni partner konzervativaca, 14,6% glasova.\nTakav rezultat dvema strankama osigurava 332 poslanička mesta, što je stabilna većina u donjem domu parlamenta. Socijaldemokratska stranka Nemačke (SPD) osvojila je 23% glasova, što je njihov najlošiji rezultat još od Drugog svetskog rata. Zeleni su dobili 10,7%, a Stranka levice 11.9% glasova.\nAlbanija: Pad leka najavljuje inflaciju\nU Albaniji se poslednjih meseci ove i početkom iduće godine očekuje rast inflacije kao posledica pada vrednosti domaće valute, leka.\nNa rast inflacije ukazuje nova studija albanske Centralne banke u kojoj su obrađeni i upoređeni desetogodišnji podaci o kretanju leka i indeksa cena robe široke potrošnje. Analittičari su upozorili da je za osam meseci u 2009. godini vrednost leka prema evru smanjena 8,2% i da se negativan trend nastavlja. U studiji se navodi da se očekuje da pad leka kao posledicu ima inflaciju veću od planiranih četiri odsto.\nMakedonija: Povoljnija prognoza Standard&Purs-a\nAgencija za kreditni rejting Standard&Purs (S&P) podigla je od „negativne“ na „stabilanu“ prognozu kreditni rejting Makedonije. Agencija je 21. septembra potvrdila i kreditni rejting Makedonije za kratkoročno i dugoročno zaduživanje u stranoj valuti na BB/B i rejting za zaduživanje u domaćoj valuta na BB+/B. Potvrđena je i ocena transfera i konveritibilnosti BB+, kao i rejting za vraćanje makedonskog duga u stranoj valuti na 3.\nEU: Hrvatska nenaklonjena stranim ulagačima\nEvropska Unija (EU) zabrinuta je ybog sve većeg broja pritužbi preduzeća iz EU koja su ulagala u Hrvatsku. Ulagači se žale na diskriminaciju i na postavljanje brojnih formalnih i neformalnih prepreka u poslovanju.\nStoga i ove godine iz EU najavljuju da će u izveštaju o napretku Hrvatske upozoriti na nužnost reforme javne administracije, prenose zagrebački štampani mediji 26. septembra. U internim izveštajima navodi se da Hrvatska nije prijateljski naklonjena stranim ulagačima, a to zasnivaju na činjenici da se u Hrvatskoj na njih ne gleda kao na nekog ko će stvarati radna mesta, nego na nekog ko dolazi nešto oduzeti Hrvatskoj. U upozorenjima EU i dalje stoji da Hrvatska premalo izvozi u odnosu na uvoz i da je zato potrebno više ulaganja. Ali, za ulagače veliki je problem i povećanje poreza, česte promene zakona, spora administracija, ali i stanje u pravosuđu koje presporo rešava sudske sporove.\nMihajlo Gavrić, EPS: Štap iza šargarepe\nby bifadmin 25. septembra 2009.\nUprkos ekonomskoj krizi, EU i međunarodni finansijeri su veoma spremni da podrže projekte kojima bi EPS usaglasio rad svojih postrojenja sa važećim standardima i evropskim direktivama u oblasti zaštite životne sredine. Ali ako u tome ne uspe u zadatim rokovima, što ne zavisi samo od EPS-a već pre svega od podrške države, posledice će biti veoma ozbiljne po celu zemlju, upozorava Mihajlo Gavrić, direktor Sektora za zaštitu životne sredine EPS-a.\nElektroprivreda Srbije je prva domaća kompanija koja je krajem juna bila u zvaničnoj poseti Briselu, kako bi predstavila svoju Zelenu knjigu. Prema rečima Mihajla Gavrića, direktora Sektora za zaštitu životne sredine EPS-a, u pitanju je strateški dokument, prvi takvog tipa u jugoistočnoj Evropi. U njemu su detaljno predstavljeni dosadašnji rezultati kompanije u oblasti zaštite životne sredine i prioritetni razvojni projekti za prilagođavanje rada njenih postrojenja u termoenergetskom sektoru do 2017. godine važećim standardima i EU direktivama u ovoj oblasti. To je obaveza koja proističe iz ratifikovanog Ugovora o osnivanju Energetske zajednice JIE i prema kome je Elektroprivreda Srbije „postala član EU po obavezama koje je preuzela, ali na žalost ne i po pravima. Projekti koje smo predstavili, pored razvojnih projekata EPS-a, su kičma razvoja cele zemlje i potvrda da smo svesni svoje odgovornosti, budući da 70% svih problema u oblasti zaštite životne sredine u Srbiji proizilazi iz delovanja elektroprivrede (energetike). Ako se zna da je trećina svih obaveza zemlje u procesu pridruživanja EU zadovoljenje standarda i propisa iz oblasti zaštite životne sredine, a da je elektroprivreda odgovorna za oko 20% tih obaveza, onda to više nije samo kompanijski, već i nacionalni cilj“, predočava naš sagovornik.\nDokument je u Briselu predstavljen nadležnim direktoratima za energetiku i proširenje EU, potom je usledio susret sa vrlo uticajnim čelnicima „Energetske povelje“ (udruženja svih energetičara izuzev iz SAD), a nakon toga Zelena knjiga je promovisana i u Sarajevu, na ministarskom sastanku država potpisnica Ugovora o Energetskoj zajednici JIE, kome su prisustvovali predstavnici većine zemalja EU i ključni donatori kao što su EBRD, Svetska banka (WB), USAID, GTZ… U međuvremenu, Rudarski basen „Kolubara“ je dobio sertifikat ISO 14001, što je peto privredno društvo u sistemu EPS-a sa tim sertifikatom. Tokom jula predviđen je i prijem predstavnika EPS-a kod Stavrosa Dimasa, komesara EU za zaštitu životne sredine. Cilj ovako intenzivne „diplomatske“ aktivnost kompanije je da se, pored domaćih, obezbede i strani izvori finansiranja za razvojne projekte, u čiju realizaciju je do 2017. godine neophodno uložiti 1,2 milijarde evra. Od toga je oko 800 miliona evra potrebno za modernizaciju termoenergetskih postrojenja koja su i najveći zagađivači, a ostatak novca za dostizanje postavljenih standarda u oblasti zaštite životne sredine u proizvodnji i preradi uglja, hidroenergetskom sektoru, sistemu monitoringa i prilagođavanju poslovanja zahtevima Kjoto protokola (Okvirna konvencija UN o promeni klime). S obzirom na aktuelnu ekonomsku krizu u svetu, podrška koja je iskazana projektima tokom pomenutih radnih susreta je prevazišla očekivanja, ocenjuje Gavrić, uključujući i najave o sazivanju donatorske konferencije u te svrhe. Pored donatorskih, predviđeni izvori sredstava su unutrašnje rezerve EPS-a, Fond za zaštitu životne sredine Srbije i međunarodne finansijske organizacije – komercijalne i državne banke preko posebnih kreditnih linija koje se odnose na projekte u oblasti zaštite životne sredine.\nZakon jedno, praksa drugo\nNajurgentniji projekti su podeljeni u četiri oblasti, od kojih se prva odnosi na smanjenje emisija praškastih materija na nivo koji prema standardima LSD Direktive EU iznosi 50 mg/Nm3 i gde je gotovo 80% posla već urađeno u saradnji sa međunarodnom zajednicom. Druga grupa projekata predviđa unapređenje i uvođenje novih tehnologija transporta i odlaganja pepela i šljake, kojima bi se eliminisala čestična zagađenja putem sekundarnih emisija i migracija teških metala u podzemne vode (nivo gotovosti projekta je 80% – četiri od pet predviđenih postrojenja su u fazi izgradnje). Treća oblast zahteva uvođenje postrojenja za odsumporavanje dimnih gasova na tri najveće postojeće elektrane – „Nikola Tesla“ A i B, i Kostolac B, dok će nove predviđene elektrane biti građene u potpunosti prema najstrožijim standardima EU. Četvrta oblast je vezana za način sagorevanja uglja, odnosno za smanjenje koncentracije azotnih oksida na nivo od 200 mg/Nm3 u blokovima koji se revitalizuju. Projekti predviđaju i štednju prirodnih resursa kao i maksimalno iskorišćavanje otpadnih materijala – pepela, gipsa, gline, šljunka i drugih nus proizvoda u cementnoj industriji i građevinarstvu putnoj privredi.\nNajambiciozniji poduhvat su projekti odsumporavanja dimnih gasova, u koje je potrebno uložiti oko 535 miliona evra. Prema sadašnjim planovima, dve trećine sredstava bi se pribavilo putem fondova EU i mekih kredita japanske vlade, dok bi trećinu sredstava trebao da obezbedi EPS zajedno sa našom državom i to prvenstveno za izgradnju sistema za odsumporavanje na TE Kostolca B, odakle se emituje do 45% ukupne emisije sumpora iz postrojenja EPS-a, a čija bi ukupna investicija zahtevala ulaganja od oko 120 miliona evra. Da bi se ovaj i drugi postavljeni zadaci uspešno realizovali neophodno je preispitati deo važećih propisa, a naročito njihovu primenu, ocenjuje Gavrić. Eklatantan primer je tumačenje ekonomskog instrumenta „zagađivač plaća“, čija je svrha da ekonomskim merama podstakne preduzeća na uklanjanje uzroka zagađenja, a ne da se, kao što je slučaj u domaćoj praksi, tretira kao porez. Poseban problem je raspodela i namena tih sredstava, budući da 60% ide u Fonda za zaštitu životne sredine, a 40% lokalnim samoupravama, „a rezultat je da su lokalne samouprave poboljšavale infrastrukturu samih gradova gde su postrojenja locirana, ali da ni dinar nije vraćen tamo gde treba rešiti problem koji ugrožava tu sredinu. Razumem da lokalne samouprave imaju velikih problema kako da raspodele uglavnom oskudna budžetska sredstva, ali moramo da shvatimo da se negativni efekti emisija zagađujućih materija prvenstveno na prirodno okruženje ne rešava podizanjem standarda života u okruženju, već tehničko-tehnološkim merama i direktnim rešavanjem problema tamo gde nastaje. Ako hoćemo da rešimo problem treba da primenjujemo zakon. Takođe, besmisleno je da se u slučaju postrojenja kao što su termoelektrane ili velike rafinerije takse ubiraju na osnovu opštinskih granica, jer je njihov uticaj na životnu sredinu regionalni, pa i širi. Zato ona moraju biti tako tretirana i u pogledu naplate i u pogledu raspodele tih sredstava među lokalnim samoupravama“.\nNo, problem koji nadilazi sve druge je pitanje efekata na zdravlje stanovništva, a tu evidenciju još niko u Srbiji ne sprovodi precizno i sistematski, samim tim teško je brojčano izraziti posredne koristi za širu društvenu zajednicu konsekventnog sprovođenja mera zaštite životne sredine i svođenja emisija u okvire predviđenih EU standardima.\nJoš jedan od ključnih rizika da se postavljeni zadaci ne ispune u predviđenom roku proizilazi iz aktuelne politike cena električne energije, ističe naš sagovornik, podsećajući da je prema Ugovoru o Energetskoj zajednici JIE Srbija obavezna da poštuje odredbu o liberalizaciji cena električne energije. To državu stavlja pred odluku da realno izračuna potrebe i troškove zaštite životne sredine, što podrazumeva i da u prodajnu cenu električne energije budu uračunati troškovi za rekultivaciju kopova, odsumporavanje i denitrifikaciju dimnih gasova. Ukoliko se to ne učini „rezultat je samoiscrpljivanje“, upozorava Gavrić, „i nemogućnost da ispunimo obaveze koje smo potpisali. Iako 2017. godina deluje kao daleka budućnost, kada su u pitanju ovako veliki sistemi i strateški projekti to je sutra. Čak i da smo u mogućnosti da potreban novac odmah pribavimo, od trenutka potpisivanja ugovora do puštanja u rad samo jednog postrojenja treba oko tri i po godine. A mi za osam godina moramo da završimo kompletnu modernizaciju tri velika postrojenja. Ako to ne uspemo, rezultat je dvojako negativan: država će teško moći da izveze ijedan kilovat električne energije, a EPS neće ispuniti obaveze i zadovolji standarde predviđene IPPC direktivom EU, pa time ni dobiti integralnu dozvolu, odnosno dozvolu za rad. A ako vam neko ukine dozvolu za rad postrojenja iz ekoloških razloga, to postrojenje više ne vredi i možete da ga zatvorite. Jer o tome ne odlučuje samo mi, nego igrači na globalnom tržištu, koji zahtevaju da svi imaju iste uslove za rad, a ne da neki budu opterećeni ekološkim troškovima, a neki ne“.\nIstovetan je odnos i prema činjenici da politikom cena električne energije mi veštački držimo konkurentnost domaće proizvodnje na globalnom tržištu (nije dozvoljeno da država skriveno ili direktno pomaže svoju privredu), pa se za njih na inostranim tržištima mogu uvoditi takse, koje se slivaju u budžete zemalja u koje se roba izvozi. Zato, ističe naš sagovornik „energetska efikasnost ne može da se uvede proklamacijama. To je ekonomski instrument. Postavite se u ulogu vlasnika neke fabrike koji ima energetski neefikasna postrojenja, ali zahvaljujući niskoj ceni električne energije pravi profit. Zašto bi se on opterećivao dodatnim troškovima za modernizaciju tih postrojenja, ako ga na to ne tera ekonomska prinuda tj. cena energenta? Možda zvuči banalno, ali je tačno“. Sa druge strane, stvaranjem uslova da se realizuju planirani projekti, EPS može da bude stožer i infrastruktura za dalje jačanje proizvodnje i industrije. To je prilika za domaća preduzeća ne samo da dobiju određene poslove, već da se osposobe za nove delatnosti, proizvode i tehnologije u saradnji sa stranim stručnjacima i kompanijama, a što može da bude podsticaj i za komercijalizaciju domaće nauke.\nZato će, pored inostrane, EPS početi da sprovodi i intenzivnu domaću kampanju, najavljuje Gavrić. „Naša namera je da predočimo najširoj javnosti da su u pitanju strateški ciljevi, koji po efektima nadilaze interes jedne kompanije i da je za njihovu realizaciju važna podrška svih relevantnih političkih faktora, nevladinog sektora i medija. Razgovaraćemo o tome i sa predstavnicima industrije, konsultantskim kućama… Uvereni smo da najveći deo naših problema vezanih za životnu sredinu ne proizilazi iz loše volje, već iz nedovoljne informisanosti i neznanja“.\n25. septembra 2009. 0 komentar\nZabrana Obraza i 1389?\nPosle upadljive aktivnosti desničarskih pokreta u glavnom gradu Srbije, javni tužilac, Slobodan Petrović, izjavio je da će od Ustavnog suda zatražiti zabranu pokreta Obraz i Srpskog narodnog pokreta 1389 zbog propagiranja ksenofobije, homofobije i diskriminacije.\nOn je izjavio da trenutno prikuplja materijale pomoću kojih bi pokrenuo proces protiv ove dve organizacije, a možda i još nekoliki drugih. Međutim, iz SNP-a 1389 se čuju drugačiji komentari – da bi ova tužba, kao i ona za lepljenje plakata „Bulevar Ratka Mladića“ mogla da bude poništena, jer se „prema zapisniku sa suđenja Milošu Vaciću vidi da su policajci davali lažne izjave“.\nDa podsetimo, uoči dana kada je trebalo da bude održana Parada ponosa uhapšeno je 35 ultradesničara koji su se okupili u centru Beograda uprkos zabrani. Javnost je burno reagovala zbog činjenice da policija do sada nije mogla da se obračuna sa militantnim pristalicama ovih pokreta, ali izgleda da je neko ipak pristupio rešavanju ovog problema.\nUprkos svemu, neki političari osuđuju rad policije i Tužilaštva. Naime, lider SNS-a, Tomislav Nikolić osudio je inicijativu za zabranu Pokreta 1389 i Obraz, a kao rešenje za obračun sa organizacijama koje su u osnovi nasilne pominje to da one neće imati podršku ove partije. Ovaj političar je veoma kontrdiktorno prethodnoj izjavi objasnio kako građani moraju da „otvore ventil“:\n„U nama je nagomilan bes… Ne kažem da je to opravdani ventil, ali država mora da shvati i da im omogući da negde taj ventil otvore, da se ne tuku po ulicama, da ne tuku strance… Ko je kriv? Država“.\nKo god je šetao poslednjih dana ulicama prestonice primetio je pojačanu aktivnost i raspoređenost policije. Prethodna nedelja bila je burna i pokazala je da još uvek nismo zreli da rešavamo probleme na miran način. Neki za to okrivljuju društvo, a neki policiju, ali činjenica je da i vaspitanje i politička klima imaju dosta veze sa ovim dešavanjima. Huligani koji su prethodne nedelje divljali po ulicama grada uglavnom su uzrasta od 18 do 22. godine. Zato Slobodan Homen, državni sekretar Ministarstva pravde, smatra da osim policije i Tužilaštva, moraju da reaguju porodice, škole i institucije civilnog društva.\nNaravno, dobar početak je i pokretanje sudskih tužbi protiv vandala i povratak vere u rad policije.\nZastava izbacuje novi model automobila\nMinistar eknomije u aktuelnoj vladi najavio je da će za pet do šest nedelja u kragujevačkoj „Zastavi“ početi proizvodnja novog modela „Fiatovog“ automobila, u šta je investirano 800 miliona evra.\nJoš u pregovorima sa Fiatom održanim u julu, dogovorena je investicija u toj vrednosti, a konačna cifra koja bi za unapređenje proizvodnje, modernizaciju fabrike i infrastrukturu Kragujevca trebalo da se slije u Zastavin budžet je 1,2 milijarde evra.\nE kapija piše da će se novi motel automobila proizvoditi samo u kragujevačkoj fabrici, kao rezultat zajedničkog ulaganja Vlade Srbije i Fiata. Za sada, u Zastavi se proizvodi Fiat Punto.\nFinance: Mercator se sprema da kupi Delta Maksi\nSlovenačka kompanija Mercator, prodajom nekretnina i izdavanjem 20 odsto novog kapitala, sprema se da kupi kompaniju Delta Maxi, piše slovenački ekonomski dnevnik Finance.\nNavodi se da bi kupovinu Delta Maksija Miroslava Miškovića, Mercator izveo zamenom akcija i gotovinom, a prema njihovim procenama za to je potrebno oko 400 miliona evra. U prvoj fazi Mercator bi kupio polovinu Maksija, za oko 200 miliona evra.\nTu finansijsku konstrukciju Mercator bi sastavio pomoću odobrenog kapitala i gotovine. Delta bi dobila 20 odsto akcija, dok bi ostatak, u vrednosti od 70 miliona evra, Mercator nabavio prodajom nekretnina i kreditima.\nFinance dodaju i da je kriza opasno nagrizla poslovno carstvo Miroslava Miškovića, ali da prema njihovim izvorima on još uvek nije prisiljen na paničnu prodaju.\nU Mercatoru ne komentarišu pisanje lista, ali istovremeno prodaju 36 nekretnina u Sloveniji. Upravo zarada od te prodaje bi trebalo da bude jedan od izvora finansiranja njihovih novih investicija. Što se tiče dokapitalizacije, koju Mercator planira, prema komentaru ove kompanije, njena svrha je ‘pravovremeno osiguravanje dodatnih finansijskih izvora za moguća sprovođenja strateških povezivanja’.\nU Delti Maxiju koncentrisana je maloprodajna aktivnost poslovne grupe Delta, koja je vodeći trgovac u Srbiji i Crnoj Gori i drugi u Bugarskoj, gde radi pod robnom markom Piccadilly. Prisutna je i u Republici Srpskoj i Albaniji, gde Mercator upravo planira otvaranje svojih prvih trgovina.\nVakcina protiv virusa HIV\nPrvi put od kada se pre tridesetak godina pojavila sida, naučnici su uspeli da dođu do kombinacije vakcina koja delimično deluje protiv virusa izazivača te bolesti.\nRezultati istraživanja koje je trajalo nekoliko godina i obuhvatilo 16 hiljada ljudi saopšteni su u glavnom gradu Tajlanda Bankoku. Stručnjaci kažu da je reč o velikom koraku u borbi protiv virusa side, iako smo još uvek daleko od trenutka kada će biti pronađena vakcina koja će biti stoprocentno efikasna.\nVirus side identifikovan je početkom osamdesetih godina prošlog veka i do danas je usmrtio oko 25 miliona ljudi širom sveta. Najteže je pogođen najsiromašniji kontinent – Afrika.\nU bogatim zemljama zaraženi dobijaju kombinaciju antivirusnih lekova koji često imaju vrlo neprijatne sporedne efekte, ali im produžavaju život. Leka koji bi virus eliminisao iz tela zaraženih za sada nema.\nNaučnicima je od početka jasno da je vakcina koja bi sprečila širenje virusa najbolji način da se dobije bitka protiv side.\nProblem je što se virus side ne ponaša kao ostali virusi, kaže za BBC Rovina Džonston iz Fondacije za borbu protiv side u Njujorku: „Dve glavne strategije koje se koriste za proizvodnju vakcina protiv virusa jednostavno ne daju rezultate u slučaju virusa side. To znači da su naučnici primorani da pronađu novi metod za proizvodnju vakcine koji će funkcionisati samo za virus side.“\nNijedan pokušaj da se proizvede vakcina u poslednje 3 decenije jednostavno nije dao rezultate. No, rezultati istraživanja saopšteni u Bankoku obećavaju. Tajlandski i američki naučnici su ustanovili da kombinacija dve postojeće vakcine smanjuje verovatnoću da ćete dobiti vidus side. Istraživanje je trajalo 7 godina i njime je bilo obuhvaćeno 16 hiljada dobrovoljaca u Tajlandu.\nNalaze je preneo dr Džosef Ču, lekar pri američkoj vojsci koja je bila jedan od sponzora studije: „U istraživanju kao što je ovo, polovini učesnika date vakcinu a drugoj polovini date lažne injekcije –placebo. I onda smo pratili koliko je ljudi iz svake grupe zaraženo virusom side. Ustanovili smo da je među onima koji su dobili vakcinu broj zaraženih za trećinu manji nego među onima koji su dobili placebo.“\nRezultat je iznenadio istraživače, između ostalog i zato što jedna od dve vakcine korišćene u ovoj studiji ranije nije dala nikakve rezultate kada je korišćena samostalno. Kombinacija dveju vakcina u nekim slučajevima očigledno deluje, iako nije potpuno uspešna.\nOd kada su mikrobilozi započeli rat protiv virusa side, ovo je prvi put da su sprečili infekciju.\nDoktor Saladin Osmanov, koordinator za vakcinu protiv side pri Svetskoj zdravstevnoj, organizaciji kaže za BBC da su nalazi istraživanja vrlo ohrabrujući: „Ovi rezultati pokazuju vrlo skroman stepen efikasnosti kombinacije dveju vakcina. U ovom trenutku se ta kombinacija vakcina ne može koristiti za masovnu vakcinaciju. Istraživanje nam, međutim, govori da su potrebna dodatna ispitivanja kako bi se poboljšala efikasnost vakcine. U narednih 3 do 5 godina bi trebalo da imamo daleko bolje rezultate. Ovo je svetlo na kraju tunela. Mislim da će naučnici i farmaceutska industrija sada uložiti daleko veće napore u proizvodnju vakcine.“\nPred onima koji će raditi na tome je prilično veliki posao. Treba najpre utvrditi mehanizam kako tačno deluje kombinacija dveju vakcina i zašto kod nekih ljudi daje rezultate a kod nekih ne. Drugo pitanje je da li bi ista kombinacija vakcina dala iste rezultate u nekom drugom delu sveta. U različitim regionima planete su prisutni različiti sojevi virusa. U Africi, na primer, kruže drugačiji sojevi od onih na Tajandu, gde je istraživanje izvršeno.


U RS prvi put prosječna plata veća od 900 KM\n24.06.2019. / 12:15\nBANJA LUKA, Prosječna plata u Republici Srpskoj u maju je, nakon oporezivanja, prvi put bila veća od 900 KM, rečeno je na današnjoj konferenciji za medije Zavoda za statistiku RS.\nU odnosu na isti mjesec prethodne godine prosječna majska zarada od 903 KM je nominalno veća za 6,6 posto, a realno za šest, dok je u odnosu na april 2019. nominalno veća za 0,7 posto, a realno za 0,6 posto.\nNajviša prosječna plata isplaćena je u području finansijske i djelatnosti osiguranja i iznosila je 1.385 KM.\nS druge strane, najniža prosječna zarada nakon oporezivanja u maju 2019. isplaćena je u području građevinarstvo, svega 623 KM.\nU maju ove godine, u odnosu na maj 2018., nominalni rast plate nakon oporezivanja zabilježen je u svih 19 područja, od čega najviše u područjima ostale uslužne djelatnosti 22 posto, administrativne i pomoćne uslužne djelatnosti 18,2 posto i poslovanje nekretninama 17,4 procenata. Fena\nTagovi: majprosjecna platarsvazno


Federacija se odriče pritužbi u slučaju negativnih posljedica cijepljenja! - borak.info\nZavod je zadužen i da Pregovaračkom timu za nabavku cjepiva dnevno dostavlja tabelarni pregled podataka napretka procesa postupka nabavke, u odnosu na svakog pojedinačnog potencijlanog ponuđača/dobavljača. ”Premijer FBiH je ovlašten da potpiše pisma namjere koja budu zatražena od Zavoda za javno zdravstvo i Ureda federalnog premijera, nakon iskazane spremnosti za nabavku cjepiva protiv korona virusa za potrebe FBiH i za kompanije koje trenutno nisu registrirane kao veleprometnici lijekovima”, navodi s eu priopćenju. Inače, premijer Federacije BiH danas je, u svojstvu člana Pregovaračkog tima za nabavku cjepiva protiv koronavirusa (COVlD-19) za potrebe građana FBiH, upoznao članove Vlade o dosad poduzetim aktivnostima. Navedeno je kako je u više navrata održao sastanke i razgovarao s veleposlanikom NR Kine u BiH, sastao i s veleposlanikom Ruske Federacije u BiH, a ostvarena je i komunikacija s veleposlanikom Ujedinjenog Kraljevstva Velike Britanije i Sjeverne Irske, te Veleposlanstvom Sjedinjenih Američkih Država u BiH. ”S ciljem mogućnosti samostalne nabavke cjepiva, premijer je u stalnoj je komunikaciji s veleposlanicima BiH u Ruskoj Federaciji, NR Kini, Republici Turskoj, Maleziji, te Stalnim predstavništvom BiH pri UN-u”, navedeno je.\nPrethodnaVlada FBiH ograničila daljnji rast cijena osnovnih namirnica i goriva\nSljedećaMamić na Pecari – Toni Karačić preuzima Dinamo?


Božović: Meč sa Kajratom nije boj na Kosovu | Transferi\nYou are here: Home Fudbalski Transferi Božović: Meč sa Kajratom nije boj na Kosovu\tMay 22, 2017 9:27 pm\nBožović: Meč sa Kajratom nije boj na Kosovu\nTrener fudbalera Crvene zvezde Miodrag Božović rekao je da predstojeća utakmica sa Kajratom iz Kazahstana u kvalifikacijama za Ligu Evropa ne sme da odredi atmosferu u ekipi i nastavak sezone crveno-belih.\n“Nije ovo Kosovska bitka, pa da je biti ili ne biti. Ako ova utakmica bude usmeravala atmosferu i sezonu ekipe, onda smo nastradali. Za Zvezdu može samo da bude veliki uspeh ako prođe dalje, a sezona može biti uspešna ako se uzme dupla kruna ili samo prvenstvo. Nema kod mene ‘istorijska utakmica, ‘utakmica veka’, ova utakmica nije takva. Možemo i prve tri utakmice da izgubimo, pa da za mene već bude istorijska”, rekao je Božović.\nFudbaleri Crvene zvezde sutra dočekuju kazahstanski Kajrat u prvom meču prvog kola kvalifikacija za Ligu Evrope.\nBožović je, kao i nakon samog žreba, naveo da je njegova ekipa izvukla najtežeg mogućeg protivnika “ne samo po kvalitetu, već i zbog toga što je šampionat Kazahstana u toku”.\n“Siguran sam da ćemo se truditi protiv Kajrata. Svesni smo da bi ovo mogla da bude velika šansa da uradimo nešto ove sezone u Evropi”, kazao je Božović. Novinare je zanimalo i kako Zvezda treba da igra protiv Kajrata, kao i šta je po Božoviću dobar rezultat u prvoj utakmici.\n“Zvezda treba da igra agresivno od samog početka, da se trudi, da rano postigne gol, što bi doprinelo samopouzdanju. Dobar rezultat za Zvezdu bi bio da ne primi gol i da pobedi sa dva-tri gola razlike. Trudićemo se… Kajrat se veoma dobro brani, a u napadu imaju veoma brza tri igrača, koji su velika pretnja”, rekao je Božović. Trener Zvezde je kazao da njegova ekipa prethodnih dana nije “baš toliko” uvežbavala prekide.\n“Svakako bi bilo dobro da ne primimo gol iz prekida, nadam se da nećemo… Problem jeste to što je naša ekipa prilično niska, ali, znate, i Barselona je niska ekipa, pa ne prima često golove iz prekida”, rekao je Božović. Na pitanje da li već sutra može da se zna pobednik tog dvomeča, Božović je rekao: “Daj bože da se zna, samo da oni to ne budu”.\nOn je naveo da nema kadrovskih problema, osim što je Aleksandar Luković od ranije povređen i dodao da je šteta što pojačanja crveno-belih nisu prijavljena za prvo kolo kvalifikacija. Božović je rekao i da ima samo “dve dileme” oko toga ko će sutra biti u startnoj postavi, ali nije otkrio koje.\n“Problem svih srpskh klubova je mladost i neiskustvo. Ova ekipa poseduje talenat i kada bi tri-četiri godine bila zajedno, uz neka sitna pojačanja, moglo bi da se očekuje nešto. Ali, svi znamo da se to neće dogoditi… Dakle, ova ekipa ima kvalitet, ali nema iskustvo”, naveo je on. Na pitanje novinara da li će forsirati mlade fudbalere, Božović je kazao da će “forsirati one koji mogu da osvoje titulu”.\nUtakmica prvog kola kvalifikacija za Ligu Evropa između Crvene zvezde i Kajrata igra se sutra od 20.45 na stadionu “Rajko Mitić”.\nRevanš je na programu nedelju dana kasnije u Kazahstanu.


29-05-2019 17:36 Video Selebriti\nMiljana i Marija Kulić potukle su se sa Jovanom Tomić Matorom i Sanjom Stanković, a sve je počelo prozivkama zbog nastupa na poslednjoj zadrugoviziji.\nTuča žena u Zadrugi (Foto: Jutjub)\n"Napravila si budalu od sebe nastupom, a prošle godine dok si bila trudna si bila bolja i primerenija", rekla je Matora.\n"Nisam iskompleksirana da sa svojih 78 kilograma obučem korset", dobacila je Miljana, a onda se popela na klupu i pokazala zadnjicu koju je Matora par puta lupnula. Međutim onda se u celu priču uključila i mama Marija, koja je lupila prvo Matoru po guzici, a onda ju je i oborila. Skočila je Sanja da je odbrani a onda i LJuba koja je držala dok je ova urlala da su joj polomljene naočare. Miljana se za to vreme rvala s nekoliko članova obezbeđenja koji su je držali poput besnog psa.\nKomentari gledalaca ovog rijalitija iz dana u dan pokazuju koliko su Kulićke postale omražene, a u svom ponašanju izgubile kompas. Neki kažu da ih baš zbog toga drže u rijalitiju, jer ovakvi skandali dižu gledanost. Videćemo na kraju kako će biti plasirane i da li će to uticati na njihova mesta. U svakom slučaju, s obzirom da samo Miljana dobija 2,500 evra nedeljno, kako pišu tabloidi, izračunajte sami koliko će inkasirati. Pa uporedite sa prosečnim primanjima u Srbiji.\nPročitajte OVDE sve o brutalnoj tuči u vili “Parova”, pogledajte video.


NI OPOZICIJA TI NEĆE POMOĆI, DŽABA TI SVE ALJBINE: Kurti vapi za pomoć, ali ga "niko ne čuje" | Najnovije vesti - Srbija danas\n17.05.2021. • 12:12 Tanjug\nKurti je izjavio danas da je spreman za saradnju sa liderima opozicionih partija po pitanju dijaloga sa Beogradom\nPremijer privremenih institucija u Prištini Aljbin Kurti izjavio je danas da je spreman za saradnju sa liderima opozicionih partija po pitanju dijaloga sa Beogradom, kao i da je spreman u bilo koje vreme da se sastane sa njima u vezi toga.\nOn je na početku sednice skupštine u Prištini, na kojoj bi trebalo da se raspravlja o programu vlade koja je usvojila i glavne tačke strategije za dijalog sa Beograda rekao da će nastojati da greške prethodne vlade zajedno rešava sa opozicijom.\n- Hajde da se ujedinimo u vezi pitanja oko kojih možemo da postignemo konsenzus. Tražićemo saradnju sa opozicijom u vezi spoljnopolitičkih pitanja i dijaloga sa Srbijom. Možemo da imamo neslaganja u vezi brojnih pitanja, ali hajde da se složimo oko dijaloga - rekao je Kurti.\nOn je dodao da postoje brojna pitanja, dodao je on, o kojima bi trebalo razgovarati sa opozicijom, poput sudova na severu KiM.\n- Ne zaboravimo da ste vi koji ste bili na vlasti ovih 20 godina ostavili nasleđe i većina mog rada u dijalogu je u uklanjanju štete koju ste napravili, poput ZSO, otvaranje pitanja statusa, pretnje razmenom teritorija. Ako ste se pokajali, razgovarajmo i poboljšajmo ih - rekao je Kurti.\nAljbin Kurti Priština kim saradnja opozicija dijalog Beograd-Priština


"Tražio sam da u svakom trenutku stupimo u kontakt s Kforom, NATO general prihvatio" - BIGportal.ba\n“Tražio sam da u svakom trenutku stupimo u kontakt s Kforom, NATO general prihvatio”\n17 Jula, 2019 17 Jula, 2019 0174\nPredsednik Srbije Aleksandar Vučić razgovarao s vrhovnim komandantom NATO snaga za Evropu i komandantom evropske komande američkih snaga generala Toda Voltersa.\nTom prilikom, Vučić je izrazio zadovoljstvo dobrom saradnjom sa NATO, koja se razvija uz poštovanje vojne neutralnosti Srbije.\nVučić je istakao da su međunarodne mirovne snage na Kosovu i Metohiji pod vođstvom NATO garant bezbednosti srpskog naroda na KiM zbog čega je zatražio da načelnik Generalštaba Vojske Srbije u svakom trenutku može da stupi u kontakt sa komandantom KFOR.\nIstovremeno je prihvatio da vrh naše Vojske bude na raspolaganju za komunikacije sa KFOR.\n„Dobra komunikacija između Vojske Srbije i KFOR je važna kako bi, bez oklevanja, bila predupređena svaka krizna situacija na Kosovu i Metohiji. To predstavlja garant bezbednosti srpskog naroda na KiM“, rekao je predsednik Vučić.\nPredsednik Vučić je rekao da je saradnja Vojske Srbije sa NATO, u okviru programa Partnerstvo za mir, u zajedničkom interesu i izrazio nadu da će ona biti unapredjena sa ciljem izgradnje kapaciteta za doprinos medjunarodnom miru.\nS tim u vezi, Vučić je naglasio da je usaglašen novi ciklus Individualnog akcionog plana partnerstva, navodi se u saopštenju Pres službe predsednika.\nAkcija u zoru: 200 specijalaca i agenata FBI hapsi pripadnike italijanskih klanova\nĐoković: Za Srbiju sam uvijek tu\nIdealan recept za zimske dane: Krompir gulaš na jednostavan način\nGolčina Vinisijusa – Real “okrenuo” Sevilju


Milorad Dodik: Ovo nije praznik samo RS-a i Srbije, već svih Srba\n“Ponosan sam što pripadam političarima i članovima parlamenta RS koji je donio odluku o formiranju i proglašenju RS-a.”, poručio je Dodik\nSrpski član Predsjedništva Bosne i Hercegovine Milorad Dodik izjavio je u Banja Luci da Dan srpskog jedinstva, slobode i nacionalne zastave nije samo praznik entiteta RS i Srbije, “već svih Srba, gdje god oni žive”.\nDodik je rekao da dan nacionalnog jedinstva „treba da odrazi potrebu za okupljanjem oko velikih ideja i vrijednosti koje Srbi kao narod baštine, od istorije, jezika, pisma, krsne slave i svega onoga što čini specifikum srpske zajednice, gde god ona bila”.\n“Zato su se RS i Srbija dogovorile da 15. septembra obeležavaju ovaj datum i već sutra naši parlamenti će prvi put donijeti identičan zakon o zaštiti ćirilice, manifestujući tako priču o našem jedinstvu”, naglasio je on.\nGrađani RS-a su pozvani da 15. septembra na svoje domove istaknu srpske trobojke (zastave).\nU Banjoj Luci je večeras ovim povodom održana Svečana akademija, a centralna manifestacija je u srijedu u Beogradu.\nSvečanoj akademiji, između ostalih, prisustvovuju predsjednica RS Željka Cvijanović, premijer RS Radovan Višković, predsjednik Narodne skupštine RS Nedeljko Čubrilović i ministarka za rad, zapošljavanje, socijalna i boračka pitanja Srbije Darija Kisić Tepavčević.\nA, tamo je večeras Dodik besjedio sljedeće “Nikada nije bilo čistije i pravičnije jedinstvo između dva instituta srpskih država (?!) RS i Srbije i SPC svako u svojoj misiji i u svojim obavezama.”\nVjerovatno je opet zaboravio da je RS tek entitet u državi Bosni i Hercegovini.\nDodik je još govorio i da je nesalomivo to jedinstvo koje neće biti napušteno i da je srpsko jedinstvo preteča mnogih težnji: “Ponosan sam što pripadam političarima i članovima parlamenta RS koji je donio odluku o formiranju i proglašenju RS-a.”\n“Ne možemo da prihvatimo bilo kakvo tutorstvo koje bi išlo za tim da nas natjeraju da živimo u neželjnoj zemlji radi nekih ideja ostaršćenika, ljudi iz različitih svejtski kabineta koji žele ovdje da nas primoraju da živimo sa Bošnjacima i Hrvatima u uslovima koji su gotovo nemogući”, kazao je Dodik.\nVlade Srbije i RS odlučile su da Dan srpskog jedinstva, slobode i nacionalne zastave zajednički obilježavaju 15. septembra, na dan kada je prije 103 godine u Prvom svjetskom ratu probijen Solunski front.\nNovi okršaj na Twitteru: Gorica Dodik se uspaničila, nakon što je srela vehabiju, a onda je reagovao Dragan Mektić


Toma Mona: Toliko se gradi da ljudi uskoro neće moći – Otvoreno\nNaslovnaVestiToma Mona: Toliko se gradi da ljudi uskoro neće moći\nToma Mona: Toliko se gradi da ljudi uskoro neće moći\nZahvaljujući „neverovatnim investicijama“ Srbija gradi potpuno novu infrastrukturu i ljudi za par godina neće moći da prepoznaju ovu zemlju, izjavio je ministar građevinarstva, saobraćaja i infrastrukture Tomislav Momirović za TV Prva, ali je i ukazao na to da je u epidemiološkom smislu i dalje „ratno stanje“, sa lekarima na prvoj liniji.\nMomirović, koji je i član Kriznog štaba, nije želeo da govori da li su i kakve odluke donete na sastanku u petak ujutru, ali je ocenio da smo “ i dalje u teškoj poziciji“.\n„Ni posle nekoliko nedelja broj zaraženih ne pada, ovo je ratno stanje, a na prvoj borbenoj liniji su lekari“, rekao je Momirović i upozorio da čitava situacija nema samo medicinski, već i ekonomski aspekt.\n„Kao Vlada moramo da vodimo računa i o opstanku društva i privrede, jer sve što se događa teško uništava našu ekonomiju, ugrožava poslove, a posebno za mlade, i u krajnjem – ljudi moraju da žive“, dodao je Momirović.\nOn je pozvao sve koji nisu zadovoljni radom Kriznog štaba da svoje „diskvalifikacije“ upere na politički, a ne na medicinski deo štaba i ocenio da stručni deo štaba ne treba da bude izložen napadima kakve ne zaslužuju jer, prema njegovom mišljenju, oni sa stručnog aspekta „nepogrešivo vode ovu priču“.\nNa pitanje o infrastrukturnim projektima u toku, Momirović je istakao da su u toku radovi na Moravskom koridoru, kao i da se radi na deonici autoputa Miloš Veliki od Preljine do Požege, a da na proleće kreću i radovi na potezu od Novog Beograda do Surčina, kao i da će relativno uskoro Srbija biti dobro povezana sa svojim strateškim partnerima Crnom Gorom i Bosnom i Hercegovinom.\n„To su neverovatne investicije, Srbija gradi potpuno novu infrastrukturu, i ljudi za par godina neće moći da prepoznaju ovu zemlju“, naglasio je Momirović i podsetio i da je strategijom Srbija 2025. planirano ulaganje tri milijarde evra u komunalnu infrastrukturu.\nIkodinović izvređao Vulina: Zna li on da su platili Premijer ligu 600 miliona


RTS :: Održan sastanak Kontrolnog tela za Međustranački dijalog\nPolitika Održan sastanak Kontrolnog tela za Međustranački dijalog\npetak, 21. jan 2022, 13:56 -> 16:32\nČetvrti sastanak Kontrolnog tela za Međustranački dijalog održan je u parlamentu, a predstavnici vlasti i opozicije razgovarali su o izbornim zakonima koji bi, uskoro, nakon što ih je usvojila vlada, trebalo da se nađu pred poslanicima.\nSastanak je vodio predsednik Skupštine Srbije Ivica Dačić, a pored predstavnika vlade, RIK-a i vlasti bili su prisutni i predstavnici opozicije, iz SRS, Dveri, Zavetnicka, DSS-a, POKS-a, Zdrave Srbije, Dosta je bilo.\nZamenik predsednika SRS Aleksandar Šešelj preneo je za Tanjug posle sastanka da je vlast predložila, da se usvoji predlog evropskih posrednika da ubuduće jedan birač može svojim potpisom da podrži kandidaturu više stranaka što je za njih, kaže, neprihvatljivo.\nOvo je četvrti sastanak Kontrolnog tela Međustranačkog dijaloga i do sada je bilo reči o članovima biračkih odbora za praćenje referenduma.\nRazgovaraju o izbornim zakonima koji su ušli u skupštinsku proceduru, a nastali su u dogovoru vlasti i opozicije, odnosno u međustranačkom dijalogu na oba koloseka.\nPred poslanicima će se uskoro naći izmene Zakona o sprečavanju korupcije, Predlog zakona o izboru predsednika Republike, Predlog zakona o finansiranju političkih aktivnosti, Predlog zakona o izboru narodnih poslanika, Predlog zakona o lokalnim izborima.


Srbija - datum: 2020-04-01 VLADA SRBIJE OBJAVILA PAKET POMOĆI, SVAKOM PUNOLJETNOM GRAĐANINU PO 100 EURA\nBorba protiv novog virusa sve intenzivnija Za jedan dan sedam mrtvih Ovo je rezultat nepoštovanja mjera koje smo davali i molili da se poštuju. Ako nastavimo da se ovako neodgovorno ponašamo, bliži nam se scenario Španije i Italije, rekao je Stevanović\nDirektor Infektivne klinike KCS Goran Stevanović saopštio je da je za poslednjih 24 časa u Srbiji još sedam osoba preminulo od Kovida-19, a da je 115 novooboljelih. Ovo je najgori dan za Srbiju, rekao je Stevanović.\n– Do sada u Srbiji imamo ukupno 23 smrtna slučaja uzrokovana bolešću Kovid-19 – rekao je Stevanović.\nOn je dodao kako se „boji da ovo nije najgori dan u budućnosti”.\n– Ovo je rezultat nepoštovanja mjera koje smo davali i molili da se poštuju. Ako nastavimo da se ovako neodgovorno ponašamo, bliži nam se scenario Španije i Italije. Olako smo shvatili opasnosti, i dalje se družimo, šetamo. Ne postoji zdravstveni sistem koji će uspjeti da kompenzuje ovoliki broj oboljelih i nećemo moći da pomognemo našim sugrađanima. Žao mi je što su nam informacije ovakve, ali bojim se da će biti gore – rekao je Stevanović predstavljajući juče dnevni presjek informacija o virusu korona u Srbiji.\nPrema poslednjim podacima, u Srbiji je ukupno do sada virusom korona zaraženo 900 testiranih osoba.\nPaket pomoći privredi zbog posledica virusa korona vrijedan je 5,1 milijardi eura, a svaki punoljetan građanin dobiće po 100 eura, rekao je ministar finansija Siniša Mali.\nMali je na konferenciji za novinare rekao da paket mjera ima dva cilja – očuvanje nivoa zaposlenosti i pomoć preduzećima koja su najviše pogođena, prevashodno preduzetnicima, mikro, malim i srednjim preduzećima u privatnom sektoru, ali pomoć neće dobiti oni koji su od uvođenja vanrednog stanja smanjili broj zaposlenih za više od 10 odsto.\nMali je precizirao da će preduzećima biti omogućeno odgađanje plaćanja poreza na zarade i doprinose u periodu vanrednog stanja, najmanje tri mjeseca, odgađanje plaćanja poreza na dobit za drugi kvartal, te oslobađanje PDV-a za sve sve koji doniraju na teritoriji Srbije, a ukupna vrijednost je 1,3 milijarde eura.\nOn je naveo da će sva privatna preduzeća ove obaveze moći da plate na 24 rate, ali ne prije januara 2021. godine, čime se preduzeća ohrabruju da ne otpuštaju zaposlene i da isplaćuju neto zarade.\nPaket predviđa i direktnu pomoć svim preduzetnicima – paušalcima, mikro, malim i srednjim preduzećima u iznosu od tri minimalne zarade u naredna tri mjeseca, što obuhvata više od 900.000 ljudi, kao i podršku od 50 odsto minimalne zarade za sve one koji su dobili rješenje o prestanku rada tokom vanrednog stanja u velikim preduzećima.\nGovoreći o jednokratnoj pomoći od 100 eura u dinarskoj protivvrijednosti svim punoljetnim građanima Srbije, Mali je objasnio da je to podrška i želje da se unese jedna doza optimizma.\n– Da pokažemo koliko je Srbija u ovom trenutku jaka i da svakom sugrađaninu omogućimo da dobije oko 12.000 dinara. To je dobro za potrošnju i likvidnost, ali je i način na koji, kao država želimo da podržimo sve građane da zajedno prođemo kroz sve ovo – rekao je Mali.\nOn je istakao da će u narednih deset dana Vlada Srbije usvojiti uredbu – pravni okvir koji će omogućiti sprovođenje mjera.\n– Vlada ostaje dosledna da nema smanjenja plata i penzija, otpuštanja, trudiće se da poštuje sve obaveze, pogotovo prema privrednim subjektima – poručio je Mali.\nSvim medicinarima od danas plata veća za deset odsto\nVlade Srbije usvojila je na sjednici odluku da svim zdravstvenim radnicima u Srbiji od danas plate budu uvećane za deset odsto.\nOvo uvećanje odnosi se na sve zaposlene u zdravstvenim i vojnozdravstvenim ustanovama, zaposlene na poslovima zdravstvene zaštite u ustanovama socijalne zaštite, kao i na ljekare u zavodima za izvršenje krivičnih sankcija, saopšteno je iz Vlade Srbije.\nOva odluka donijeta je imajući u vidu da zdravstveni radnici podnose veliki teret i odgovornost u danima borbe Srbije sa virusom korona.\nVlada Srbije istakla je da će nastaviti da sa najvećom pažnjom prati razvoj situacije u vezi sa virusom korona i apeluje da se svi građani pridržavaju usvojenih mjera, bez izuzetka.\nCjelodnevni policijski čas ako građani ne budu poštovali mjere\nMinistar unutrašnjih poslova Srbije Nebojša Stefanović poručio je građanima da nema mjesta za strah i paniku, jer država funkcioniše uređeno u vremenu vanrednog stanja zbog virusa korona, te istakao da su ove dvije nedjelje prelomne.\n– Ako uspijemo da budemo stabilni, ponašamo se ozbiljno i odgovorno, lakše ćemo izaći iz svega ovoga, a kada će to da bude – ne znam – rekao je Stefanović za TV Pink.\nPonovo je pozvao građane na disciplinu i poštovanje svih mjera samoizolacije, te dodao da će dvadesetčetvoročasovni policijski čas biti uveden samo ako ljudi ne budu poštovali mjere i rizikovali novi ciklus širenja zaraze, koji bi zemlju i zdravstveni sistem razorio potpuno.\nStefanović je naveo da se u Srbiji oko 80.000 ljudi nalazi u samoizolaciji, ali da ima osam odsto onih koji tu mjeru krše.\nDodao je da je za protekla dva dana oko 300 ljudi kršilo mjere samoizolacije i policijskog časa, te da treba da snose zakonske sankcije, jer rizikuju zdravlje drugih ljudi.


Ponuda radnicima Fijata nije iz ugovora drzave i Stelantisa\nTanjug 13. maja 2022. 12:31\nBEOGRAD – Ministarka privrede Anđelka Atanasković rekla je danas da aktuelna ponuda koju je rukovodstvo Fijata uputilo radnicima nije deo nedavno potpisanog ugovora sa Stelantis grupom oko proizvodnje električnog automobila u Srbiji.\nOna je ponovila da se proizvodnja električnog automobila očekuje polovinom 2024. godine, te da je u nadležnosti menadžmenta Fijata u Srbiji odlučivanje oko statusu radnika, dok se hale sređuju za uvođenje novih mašina.\nMinistarka je kaže sinoć čula za nezadovoljstvo radnika u Kragujevcu i današnji protest i rekla da je državni sekretar ministarstva aktivno uključen u razgovore koji su u toku.\n„Gledaćemo da nađemo najbolji mogući način, da nađemo najbolju soluciju za radnike. Nova fabrika će da se radi, to je veliki uspeh“, rekla je ministarka.\nOna je podsetila da država Srbija nije nikada ostavila ni radnike Geoksa u neprilikama i da će i sada uraditi najbolje što može.\nNa pitanje šta misli o zahtevu dela radnika da ostanu u Srbiji i ne prihvate poslove koje im je menadžment ponudio u fabrikama Fiata u inostranstvu, da ne rade ništa i primaju 65 odsto zarade, ona je rekla da to nema nigde.\nKako kaže, neto godišnja zarada koja je ponuđena radnicima da prihvate posao u drugim evropskim zemljama je i do tri puta veća od onoga što primaju u Srbiji.


SPORT: Održan tradicionalni ,,Sretenjski turnir u šahu“ – Radio BUBAMARA Svrljig\nHome»Vesti»Svrljig»SPORT: Održan tradicionalni ,,Sretenjski turnir u šahu“\nSPORT: Održan tradicionalni ,,Sretenjski turnir u šahu“\nU Svrljigu je održan ,,Sretenjski turnir u šahu“ u organizaciji ŠK ,,Veteran“, a u okviru obeležavanja Dana državnosti Republike Srbije.\nIlustracija, foto: Michal Jarmoluk, preuzeto sa Pixabay.com\nTurnir je kao i do sada igran po tzv. švajcarskom sistemu, a učestvovao je 21 šahista.\nPrvo mesto pripalo je Vojkanu Marinkoviću, drugo Dejanu Aleksiću i treće Slaviši Pejčiću.\nNajmlađim učesnicima i pobednicima turnira uručene su diplome.\nIZABRANO RUKOVODSTVO KLUBA\nIstog dana održana je i Skupština ŠK ,,Veteran“ gde je jednoglasnom odlukom za predsednika kluba izabran Dejan Aleksić, poznati svrljiški šahista.\nPiše porta: Svrljiške novine